EPFO ने PF के ब्याज दर में कटौती नहीं करने से किया इंकार\nEPFO (श्रम मंत्रालय और कर्मचारी भविष्य निधि संगठन) ने PF की ब्याज दरों में कटौती नहीं करने का फैसला किया हैं. अगर EPF की ब्याज दर को कम किया जाता तो देश के 8 करोड़ लोगों को PF में घटी ब्याज दर से झटका लगता.\nसरकार ने आम चुनाव से पहले PF खातों पर ब्याज दर बढ़ाने का फैसला किया था. 2017 में PF खातों पर ब्याज दर 8.55% थी. बाद में वर्ष 2018 और 2019 में इसे बढाकर 8.65% कर दिया गया था. जिसके बाद वित्त मंत्रालय के अधिकारियों ने आपत्ति जताई थी और कहा था कि यदि EPFO अपने खाता धारकों को ज्यादा ब्याज देता हैं तो इससे बैंक को परेशानी होगी, क्यूंकि बैंक को कम ब्याज दर धारकों को देनी होगी जोकि बैंक के लिए मुमकिन नहीं हैं. इसी वजह से वित्त मंत्रालय ने EPFO से PF फंड की ब्याज दरों में बढ़ोतरी करने से आपत्ति जताई थी.\nब्याज दर के बढ़ने से सबसे ज्यादा असर छोटे बिज़नेस मैन पर पड़ेगा. छोटे बिज़नेस मैन को बैंक से लिए क़र्ज़ पर ज्यादा ब्याज चुकानी पड़ेगी. देश की अर्थव्यवस्था में तेजी लाने के लिए RBI ने ब्याज की दरों में कटौती की हैं. RBI ने अपने ब्याज दरों में फरवरी के बाद से 0.75% की कटौती की है. दूसरी तरफ बैंकों ने केवल अपनी ब्याज दरों में 0.10 और 0.15% तक की कटौती की है.\nEPFO अपने फंड का 85 फीसदी से ज्यादा हिस्‍सा केंद्र और राज्यों की सिक्योरिटीज और ऊंची रेटिंग वाले कॉरपोरेट ब्रांड्स में निवेश करता है.\n8.31 करोड़ डॉलर (5.75 अरब रुपये) मुश्किलों से जूझ रही IL&FS के बॉन्ड्स में EPFO जोकि लगभग 190 अरब डॉलर फंड का प्रबंधक हैं. IL&FS में निवेश किए थे.\nजानिए बॉक्स ऑफिस पर कबीर सिंह के धमाल मचाने के बावजूद लोगों में क्यों गुस्सा उमड़ रहा है


साउथ अफ्रीका के कप्तान डीन एल्गर बोले- एक हार से आत्मविश्वास कम नहीं होगा, हमें अपनी गलतियां पत - Seekho Tech\nसाउथ अफ्रीका के कप्तान डीन एल्गर बोले- एक हार से आत्मविश्वास कम नहीं होगा, हमें अपनी गलतियां पत\nDean Elger on South African Team: बल्लेबाजों के लचर प्रदर्शन के कारण दक्षिण अफ्रीका को उसके गढ़ में भारत के खिलाफ पहले टेस्ट में शिकस्त झेलनी पड़ी लेकिन कप्तान डीन एल्गर ने कहा कि उनकी टीम जोहानिसबर्ग में खेले जाने वाले दूसरे मैच में मैदान में उतरेगी तो उसका आत्मविश्वास कम नहीं होगा. मोहम्मद शमी, जसप्रीत बुमराह और मोहम्मद सिराज सहित भारतीय तेज आक्रमण ने अपना सर्वश्रेष्ठ प्रदर्शन किया जिससे दक्षिण अफ्रीका की टीम दोनों पारियों में 197 और 191 रन पर आउट हो गयी. भारत ने पहला टेस्ट 113 रन से अपने नाम किया.\nमैच के बाद एल्गर ने संवाददाता सम्मेलन में कहा, ‘‘ मुझे नहीं लगता कि जोहानिसबर्ग में जाने से किसी तरह से हमारा आत्मविश्वास कम होने वाला है. एक मैच हारना कभी अच्छा नहीं होता, खासकर जब हम जानते हैं कि हमने कहां गलती की है. मैच के दौरान उन गलतियों को सुधारना मुश्किल है.’’ उन्होंने कहा, ‘‘ उम्मीद है कि वांडरर्स (जोहानिसबर्ग) में दूसरे टेस्ट के लिए पहुंचने तक हमारे पास कुछ समय होगा. हमारे पास अपने प्रदर्शन की समीक्षा का समय होगा. ’’ दक्षिण अफ्रीका के लिए यह पिछले छह महीने में पहला टेस्ट मैच है. टीम ने एल्गर की कप्तानी में अभी तक सिर्फ छह मैच खेले है. इससे पहले ऑस्ट्रेलिया ने चार टेस्ट मैचों की श्रृंखला के लिए दक्षिण अफ्रीका जाने से मना कर दिया था.\n‘हार से हमारा आत्मविश्वास नहीं डगमगायगा’\nएल्गर ने टीम की नियमित कप्तानी मिलने के बाद वेस्टइंडीज के खिलाफ श्रृंखला में 2-0 से जीत दर्ज की थी लेकिन भारत के हाथों पहले टेस्ट में उन्हें हार का सामना करना पड़ा. एल्गर ने कहा, ‘‘ मुझे नहीं लगता कि इससे (हार) हमारा आत्मविश्वास डगमगायगा. पिछले छह महीनों में हमने अपेक्षाकृत अच्छा प्रदर्शन किया है, इसलिए हमें उस तरह की अच्छी ऊर्जा का उपयोग करना है जो हमारे पास है. ’’ उन्होंने कहा, ‘‘ हाँ, हम निश्चित रूप से एक समूह के रूप में अपने खेल की समीक्षा करेंगे। हम निश्चित रूप से वापसी करेंगे. यह वही है जो मैं उम्मीद कर रहा हूं. ’’\nभारतीय टीम ने मैच के पहले दिन तीन विकेट पर 270 रन बनाकर अच्छी स्थिति में थी. राहुल ने इस दौरान शानदार शतकीय पारी खेली. उन्होंने कहा, ‘‘ भारत ने पहली पारी में 300 से ज्यादा रन बनाये, टॉस जीतना भी उनके पक्ष में गया. यह रन हमें खेल के बाकी चारों दिन महंगे पड़े. पहले दिन अगर आप सिर्फ तीन ही विकेट लेते है तो जाहिर है कि यह आपको महंगा पड़ेगा.\nभारतीय टीम ने पहली बार सेंचुरियन में जीत दर्ज की है जबकि इस मैदान में 26 मैचों में दक्षिण अफ्रीका की यह सिर्फ दूसरी हार है. एल्गर ने कहा कि उनकी टीम को मोहम्मद शमी और जसप्रीत बुमराह के खिलाफ सावधान रहना होगा जिन्होंने इस मैच में आपस में 13 विकेट साझा किये. उन्होंने कहा, ‘‘ शमी ने जाहिर तौर पर हमारे दायें हाथ के बल्लेबाजों को परेशान किया. बुमराह हमेशा ऊर्जा से भरे रहते हैं. आपको दोनों के खिलाफ सतर्क रहना होगा. उनकी गेंदबाजी काफी संतुलित है.’’ उन्होंने कहा, ‘‘ सिराज भी उपयोगी गेंदबाज है लेकिन हमारी टीम को अनुभवी शमी और बुमराह से अधिक सतर्क रहने की जरूरत है.’’\nये भी पढ़ें- Virat Kohli-Rohit Sharma Salary: कोहली और रोहित में से किसे मिलती है ज्यादा सैलरी? दोनों में इतने करोड़ का है फासला\nTeam India के लिए बिजी रहने वाला है साल 2022, इन टीमों से होगा सामना, टी20 वर्ल्ड कप का भी आयोजन\ncenturion match cricket updates Dean Elgar IND vs SA Johannesburg latest cricket news latest cricket updates latest sports news latest sports update cricket news second test south africa sports news sports update test series क्रिकेट अपडेट क्रिकेट न्यूज टीम इंडिया दूसरा टेस्ट मैच भारत बनाम साउथ अफ्रीका लेटेस्ट क्रिकेट अपडेट लेटेस्ट क्रिकेट न्यूज लेटेस्ट स्पोर्ट्स अपडेट लेटेस्ट स्पोर्ट्स न्यूज साउथ अफ्रीका सेंचुरियन टेस्ट मैच स्पोर्ट्स अपडेट स्पोर्ट्स न्यूज


पटना एयरपोर्ट से गया एयरपोर्ट को जोड़ेगी ये सड़क.. 100 मिनट में सफर तय होगा सफर | Nalanda Live\nपटना एयरपोर्ट को गया एयरपोर्ट से जोड़ने की योजना पर काम शुरू हो गया है. इस रोड के बन जाने के बाद महज 100 मिनट में पटना एयरपोर्ट से गया एयरपोर्ट तक लोग पहुंच जाएंगे. इस सड़क को बनाने में 930 करोड़ रुपए खर्च होंगे और इसे 24 महीने में पूरा कर लिया जाएगा.\n100 मिनट में तय होगा सफर\n88 किलोमीटर लंबी ये ये सड़क पटना के अनीसाबाद के पास सरिस्ताबाद गांव से प्राम्भ होकर नाथोपुर, महुली, पुनपुन, मसौढ़ी, जहानाबाद, मखदुमपुर, बेलागंज, चाकन्द, गया बाईपास, बोधगया होते हुए जीटी रोड तक जायेगा। इस पथ का निर्माण कार्य पूरा होने पर पटना के जयप्रकाश नारायण हवाई अड्डा से गया एयरपोर्ट की दूरी 100 मिनट में तय करना संभव हो पायेगा। इस पथ के बनने से पटना का ग्रैंड ट्रंक रोड (जीटी रोड) की सीधी संपर्कता हो जाएगी. जो दक्षिण बिहार के सम्यक विकास में मिल का पत्थर साबित होगा।\nपटना डोभी फोर लेन\nभारतीय राष्ट्रीय राजमार्ग प्राधिकरण ने पटना-गया-डोभी4लेन के दो पैकेजों के लिए कार्यादेश जारी कर दिया है। इसके तहत लगभग 88 किमी की लंबाई में सड़क बनेगी। सड़क निर्माण पर कुल खर्च 930 करोड़ होगा। इस पथ परियोजना में 65 किमी ग्रीन फील्ड है। जबकि 62.217 किमी मौजूदा सड़क का चौड़ीकरण किया जाना है। इस परियोजना के तहत पुनपुन,मसौढ़ी, जहानाबाद, मखदुमपुर, बेलागंज, गया आदि में बाईपास का निर्माण किया जा रहा है।\nपैकेज टू का काम शुरू\nपटना-गया-डोभी फोरलेन में पैकेज टू के तहत 44 किमी सड़क का निर्माण किया जाना है. जिस पर 464 करोड़ खर्च होने का अनुमान है। यह जहानाबाद जिले में पड़ता है। राज्य सरकार ने कुल 125 किमी में से 122 किमी के भूमि अर्जन कर प्राधिकरण को उपलब्ध करा दिया है।\nTagsBihar fourLaneGaya Airportgaya newspatna airportPatna Gaya Dobhi Fourlanepatna newsPatna-Gaya Roadगया एयरपोर्टगया न्यूजपटना एयरपोर्टपटना गया डोभी फोरलेनपटना न्यूजपटना से गया\nPrevious article मास्क चेकिंग के दौरान जूनियर इंजीनियर को जमकर पीटा.. जानिए पूरा मामला\nNext article अनंत यात्रा पर निकल गईं कल्पना शर्मा.. छोड़ गईं बस यादें


mbbs admission in bihar 50 seats increased in government and 300 seats in private 50 seats increased in esic medical college and hospital rdy | MBBS : सरकारी में 50 और निजी में 300 सीटें बढ़ी, ESIC मेडिकल कॉलेज एंड हॉस्पिटल में बढ़ गयीं 50 सीट\nmbbs admission in bihar 50 seats increased in government and 300 seats in private 50 seats increased in esic medical college and hospital rdy\nचार प्राइवेट डेंटल कॉलेजों के 240 सीटों पर एडमिशन होना है. वेटनरी कॉलेज के 60 सीटों की नौ सीटों पर केंद्रीय कोटा के तहत एडमिशन होगा. 22 तक करवा सकते हैं रजिस्ट्रेशन नीट यूजी 2021 में सफल स्टूडेंट्स 22 जनवरी रात 10 बजे तक रजिस्ट्रेशन करवा सकते हैं.\nUpdated Date Mon, Jan 17, 2022, 11:17 AM IST\nबिहार के 85 प्रतिशत सरकारी व प्राइवेट एमबीबीएस, डेंटल, वेटनरी व आयुष सीटों पर एडमिशन के लिए रविवार से रजिस्ट्रेशन प्रक्रिया शुरू हो गयी है. इस बार सरकारी एमबीबीएस की 50 व प्राइवेट के 300 सीटें बढ़ गयी हैं. 50 सीटें इएसआइसी मेडिकल कॉलेज एंड हॉस्पिटल से मिली हैं. सत्र 2021 से इसमें एडमिशन की अनुमति मिल गयी थी. इएसआइसी मेडिकल कॉलेज में 100 सीटें हैं, जिसमें 15 ऑल इंडिया कोटा व 35 सीटें इएसआइटी कोटा वालों के लिए आरक्षित हैं. बाकी की 50 सीटें स्टेट कोटा की हैं.\nइस बार 11 सरकारी मेडिकल कॉलेजों में 1121 एमबीबीए व 30 सीटें पटना डेंटल कॉलेज की हैं. टोटल 1151 सीटें हैं. वहीं, इस बार दो प्राइवेट मेडिकल कॉलेज श्री नारायण मेडिकल इंस्टीट्यूट एंड हॉस्पिटल सहरसा व आरडीजेएम मेडिकल कॉलेज एंड हॉस्पिटल मुजफ्फरपुर में 150-150 सीटों पर एडमिशन होगा. प्राइवेट मेडिकल कॉलेज के 1050 सीटों पर एडमिशन होगा. सत्र 2020 में छह प्राइवेट मेडिकल कॉलेजों में एडमिशन हुआ था, वहीं, इस बार आठ प्राइवेट मेडिकल कॉलेजों में एडमिशन होगा.\nचार प्राइवेट डेंटल कॉलेजों के 240 सीटों पर एडमिशन होना है. वेटनरी कॉलेज के 60 सीटों की नौ सीटों पर केंद्रीय कोटा के तहत एडमिशन होगा. 22 तक करवा सकते हैं रजिस्ट्रेशन नीट यूजी 2021 में सफल स्टूडेंट्स 22 जनवरी रात 10 बजे तक रजिस्ट्रेशन करवा सकते हैं. ऑनलाइन फीस पेमेंट 22 जनवरी रात 11:59 बजे तक जमा कर सकते हैं. स्टूडेंट्स आवेदन फॉर्म में 23 तक सुधार कर सकते हैं. बीसीइसीइबी मेरिट लिस्ट 24 जनवरी को जारी करेगा. इसके साथ ही 24 से एडमिशन प्रक्रिया भी शुरू हो जायेगी.\nPublished Date Mon, Jan 17, 2022, 11:17 AM IST


मुखबिर की सूचना पर पुलिस ने छापा मारा तो चार लोग सट्टा खिलवाते पकड़े गए.\nपुलिस आरोपियों के अन्य सदस्यों की तलाश में जुटी हुई है.\nLast Updated: September 30, 2020, 6:04 PM IST\nरुड़की. आईपीएल मैचों के शुरु होते ही सट्टेबाज़ी की ख़बरें भी देश के कई कोनों से आने लगी थीं. आज रुड़की में भी आईपीएल पर सट्टा लगाने वाले सट्टेबाज़ों के एक गिरोह को पकड़ा है. बता दें कि पुलिस ने पिछले दिनों पिरान कलियर में भी सट्टे का कारोबार करने वाले एक गिरोह को पकड़ा था. पकड़े गए चारों आरोपी रुड़की और पिरान कलियर के रहने वाले हैं. उनके और साथियों की तलाश की जा रही है. पुलिस को इनके पास से कैश और सट्टा लगाने में इस्तेमाल होने वाला कुछ सामान मिला है.\nकई दिन से मिल रही थी सट्टे की ख़बर\nरुड़की के पिरान कलियर थाना क्षेत्र के धनौरी में आईपीएल मैच में सट्टा लगाने वाले चार सटोरियों को पुलिस ने गिरफ्तार किया है. इनके पास से 8,740 रुपये नकदी समेत एलईडी टीवी, सट्टे की पर्चियां बरामद हुई हैं. पकड़े गए चारों आरोपी रुड़की और पिरान कलियर के रहने वाले हैं. पुलिस आरोपियों के अन्य सदस्यों की तलाश में जुटी हुई है.\nपिरान कलियर थाना प्रभारी जगमोहन रमोला ने न्यूज़ 18 को बताया कि पिछले कई दिनों से क्षेत्र में सट्टे की सूचना मिल रही थी. मुखबिर की सूचना पर छापा मारा गया और चार लोग सट्टा खिलवाते पकड़े गए. आरोपियों से पूछताछ के बाद उन्हें न्यायालय के समक्ष पेश किया गया है. अब पुलिस टीमें गठित कर गिरोह के अन्य सदस्यों की तलाश की जा रही है.\nपुलिस पकड़े गए आरोपियों का आपराधिक रिकार्ड भी खंगालने में लगी हुई है. आरोपियों को पकड़ने वाली पुलिस टीम में थाना अध्यक्ष जगमोहन सिंह रमोला, उप निरीक्षक यशवंत सिंह खत्री, महेंद्र सिंह, शमशेर सिंह, विजय कुमार, पप्पू कश्यप, प्रमोद कुमार, राजेश कुमार शामिल रहे.


अगर खाने-पीने के हैं शौकीन हैं तो एक बार जरुर जाये ये बार्सिलोना शहर\nSunday,9August 2020. 10:17 PM\nबार्सिलोना समुद्र और पहाड़ के बीच बसा हुआ स्पेन का बहुत ही खूबसूरत शहर है। कहते हैं ये शहर कभी सोता नहीं। दिन जैसी ही चहल-पहल यहां रात में भी देखने को मिलती है। शहर में घूमने-फिरने के अलावा खाने-पीने के भी इतने ऑप्शन्स मौजूद हैं जिनका स्वाद लेते-लेते शायद आप थक जाएं लेकिन ये नहीं खत्म होने वाले।\nतो अगर आप भी फूडी की कैटेगरी में शामिल हैं तो ‘La Boqueria’ जरूर आएं जहां आपको बार्सिलोना के बेहतरीन खाने-पीने के मार्केट मिलेंगे। यहां कैसे आपका वक्त निकल जाएगा आपको पता भी नहीं लगेगा। तरह-तरह की डिशेज़ को चख सकते हैं और अगर कुछ अच्छा लग रहा है तो उसे पैक भी करा सकते हैं। रेस्टोरेंट्स और बार में आप टेस्टी और स्मूद डिंक्स को अकेले, फ्रेंड्स या पार्टनर के साथ आराम से बैठकर एन्जॉय कर सकते हैं।एक और खास बात जो बार्सिलोना में देखने को मिलेगी वो है यहां आप खाने को चखने के अलावा उसे बनाना भी सीख सकते हैं। हैं ना कमाल की बात! जी हां, बिल्कुल यहां के ‘bcnKITCHEN’ में आप स्पेनिश लंच बना सकते हैं। इसके अलावा अगर आप चाहे तो बार्सिलोना शहर द्वारा कराए जाने वाले जायके के सफर में भी शामिल हो सकते हैं जहां लोकल स्ट्रीट फूड्स से लेकर ड्रिंक्स तक हर कुछ ट्राय कर सकते हैं।2से3घंटे के इस टूर में रेस्टोरेंट्स से लेकर मार्केट्स हर एक जगह को एक्सप्लोर करने का मौका मिलता है।\nडिनर के लिए यहां एक लोकल रेस्टोरेंट बहुत ही मशहूर है जो ‘Les Quinze Nits’ के नाम से जाना जाता है। जहां आपको लोकल डिशेज, सी-फूड्स और सीज़नल चीज़ों की कई सारी वैराइटी देखने को मिलेगी। रात 10 बजे के बाद तो यहां लोगों की ज्यादा भीड़ नज़र आती है। वैसे तो बार्सिलोना बहुत बड़ा है तो फूड टूर के दौरान जितनी चीज़ों का स्वाद आप ले सकते हैं उन्हें बिल्कुल भी मिस न करें। इसके अलावा यहां एक और जगह है ग्रेसिया जो बिल्कुल अलग है यहां के कल्चर में आपको नए-पुराने हर तरह के रंग देखने को मिलेंगे। तो जाहिर सी बात है खाने में भी वैराइटी मिलेगी।\nबार्सिलोना आकर इन डिशेज़ को जरूर चखें\nड्रिंक के लिए\nकावा- यहां का लोकल एल्कोहल है जो बहुत ही पॉप्युलर है। काफी कुछ शैंपेन जैसा होता है लेकिन सस्ती होने की वजह से क्वालिटी में काफी फर्क होता है। इसे बनाने का तरीका भी लगभग एक जैसा ही है।\nबॉम- आलू, बीफ से मिलकर बना एक बॉल होता है जिसे स्पाइसी सॉस के साथ सर्व किया जाता है। सॉस इसका टेस्ट बढ़ाने का काम करता है। यहां आकर इसे चखना बिल्कुल भी न भूलें।\nPan Con Tomate डिश- ऑलिव ऑयल, नमक और टमाटर के छोटे-छोटे टुकड़ों को एकसाथ मिक्स कर ब्रेड के साथ खाते हैं।\nCreme de Catalan- अगर आपको मीठे का शौक है तो यहां आकर इस डिश को भी ट्राय करें। क्योंकि इसे यूरोप का पहला डेजर्ट माना जाता है।\nअगर खाने-पीने के हैं शौकीन हैं तो एक बार जरुर जाये ये बार्सिलोना शहर\t2018-08-20\nTags अगर खाने-पीने के हैं शौकीन हैं तो एक बार जरुर जाये ये बार्सिलोना शहर\nPrevious सुल्तानपुर: दो बदमाशों को पीट-पीट कर मार डाला\nNext गुरुग्रामः शराब पीकर हंगामा करने वाला विदेशी मॉडल गिरफ्तार


VINAYAK: बदतर होते ‘समाज’ के लिए दोषी कोई दूसरा नहीं\nगुरुवार शाम को बीकानेर के केन्द्रीय सुधारगृह में हुई हिंसा का प्रशासनिक विफलता के नजरिये से तो आकलन हो लिया, लेकिन क्या केवल इतना भर पर्याप्त है? यद्यपि प्रशासन भी इसी समाज का हिस्सा है और समाज की नकारात्मकताओं से प्रशासन को अछूता रखने की आकांक्षा सच से आंखें मोडऩा है।\nसमाज का जब जिक्र करते हैं तो इसके वे आदर्श मानी नहीं रहे जो पूरे समाज की आकांक्षा का प्रतिनिधित्व करता हो। समाज के मानी सिमटकर उस सीमित दायरे के हो गए हैं जिसमें समाज का वह बहुत छोटा-सा हिस्सा जिसको कोई-न-कोई सत्तारूप हासिल है- यानी जो शासन, धन, उच्च जाति, वर्ग, धर्म, बाहुबल और लैंगिक तौर पर सबल और समर्थ हैं। आजादी बाद के इन छासठ वर्षों में प्रतिष्ठा उन्होंने ही हासिल की जिनके पास उक्त में से कोई-सा सत्तारूप है। जाति, धर्म और लैंगिक सत्तारूप तो समाज व्यवस्था और प्रकृति की देन है, हालांकि इनकी सबलता भी बनाये रखने में असामाजिक और अमानवीय चेष्टाओं की भूमिका कम नहीं है। अलावा इनके शासन, धन और बाहुबल जैसे सत्तारूपों को हासिल करने की कुचेष्टाओं को भुंडाना तो दूर की बात समाज चर्चा से भी कन्नी काटने लगा है।\nजो कुछ घटित हो रहा है उस सब के लिए पूरे समाज को कठघरे में खड़ा करना ज्यादती इसलिए कहा जाएगा क्योंकि समाज के बड़े हिस्से को इस सबके लिए न तो अवकाश है और न ही इस पर विचार करने की जरूरत वह मानता है। इसलिए ले-देकर समाज का वही सबल-समर्थ छोटा हिस्सा है जिसने समाज की सभी महत्त्वपूर्ण भूमिकाएं सायास-अनायास हथिया लीं। यहां तक कि चुनाव परिणामों जैसी कभी-कभार दिखने वाली सामूहिक अभिव्यक्ति की भी पड़ताल करें तो पाएंगे कि जिस ओर सबल और समर्थ समाज मुखातिब होता है शेष समाज भी उसी ओर मुंह बाये खड़ा हो जाता है। पिछले पचास साल में ऐसे तीन उदाहरण से 1977, 1984 और 2014 के आम चुनाव के परिणामों से इसे समझ सकते हैं।\nकहेंगे कि ले-देकर बात राजनीति पर ले आए। इस पर एतराज इसलिए नहीं होना चाहिए, क्योंकि आजादी बाद से राजनीति ही सामाजिकता की धुरी बन गई है राजनीति को पेशे के रूप में अपना चुके सबल और समर्थ लोग शेष सभी सत्तारूपों को अपने लाभ के लिए पोसते और उनका उपयोग करते रहे हैं। इस सारे खेल में कर्तव्य, नैतिकता, शुद्ध आचरण और मानवीयता की कोई भूमिका दूर-दूर तक नहीं होती। हो सकता है पाठक इन शब्दों पर खीजने लगें और इस तरह की बातों को इस युग में सिरफिरी कहने लगें। लेकिन क्या हमारा समाज आज जिस मुकाम पर पहुंच गया उसे किसी सुकून तक पहुंचाने का इन आदर्श कहकर नाकारा घोषित कर दिए शब्दों के सार के अलावा कोई विकल्प है? राजनीति ने अपने स्वार्थों के लिए भ्रष्टाचार, जाति, धर्म, धन, बाहुबल और लैंगिकता को आपस में इस तरह गूंथ दिया है कि जिनके पास भी यह सत्तारूप नहीं है समाज में उनकी कोई महती भूमिका भी नहीं है। इसीलिए जो इस सबल और समर्थ के पाळे में नहीं हैं उनमें से कुछ इस पाळे में आने का दुस्साहस करते हैं और जो इस पाळे में आ गया वह लगातार शीर्ष की ओर बढऩे या जिस 'ऊंचाई' तक पहुंच गया है, उस मुकाम पर बने रहने को यथा सामथ्र्य सभी हथकण्डे आजमाता और अपनाता है।\nसमाज में गैर कानूनी काम करने वालों को कानून अनुसार जेलों में रखने की व्यवस्था है। कुछ कुयोग से तो कुछ चूक से यहां तक पहुंचते हैं। आजकल कुछ ऐसे भी हैं जो इन जेलों को सबसे सुरक्षित स्थान मान कर जुगाड़ भिड़ा कर पहुंच जाते हैं। अपराधी कहे जाने वाले अन्दर हैं या बाहर इन सभी का कोई न कोई रिश्ता राजनेताओं और किसी-न-किसी सत्तारूप सज्जित समाज के मौजिजों से होता हैं। इस बात पर भरोसा नहीं हो तो इस पर ईमानदार शोध करवा लें, सच सामने आ जायेगा। वैसे शोध की जरूरत इसलिए नहीं क्योंकि जो भी कमोबेश जागरूक हैं उन्हें इसकी वाकिफीयत है। ये सभी अपराधी जरूरत पडऩे पर हमेशा अपनी 'काबिलीयत' और 'सामथ्र्य' अनुसार इन विभिन्न सत्ताधीशों के काम साजते हैं और अपनी 'काबिलीयत' और 'सामथ्र्य' में इस तरह कुछ और इजाफा कर लेते हैं।\n'विनायक' इसीलिए कहता रहा है कि समाज की धुरी बन चुके ये नेता सुधर जाएं तो अधिकांश समस्याओं का समाधान मिल जायेगा। असल में आम आवाम जागरूक हो जाएं तो इन सत्ताधीशों के निर्बल होते देर नहीं लगेगी। अन्यथा वर्तमान से भी बुरे दौर के साबके से लगातार मुठभेड़ करने के लिए अपने को तैयार रखना होगा।\n26 जुलाई, 2014\nPosted by Deep Chand Sankhla at 2:48 AM


तीन नाबालिग लड़कों ने शख्स की चाकु से की हत्या, ऐसे हुआ खुलासा - India Time 24\nदेश की राजधानी दिल्ली के रघुबीर नगर इलाके से एक दिल दहला देने वाली वारदात सामने आई है. यहां एक शख्स को बीच सड़क पर तीन नाबालिग लड़कों ने चाकुओं से गोद कर मार डाला. सड़क किनारे लगे सीसीटीवी कैमरे में ये घटना रिकॉर्ड हो गई जिससे इस खौफनाक वारदात का पता चला\nबता दें कि 8 जुलाई को रघुबीर नगर के रहने वाले मनीष की तीन नाबालिग लड़कों ने बीच सड़क पर हत्या कर दी. सबसे बड़ी बात ये है कि किसी ने भी मनीष को बचाने की कोशिश नहीं की. इसके बाद सड़क पर मनीष की डेडबॉडी काफी देर तक पड़ी रही, लोग गुजरते रहे लेकिन किसी ने पुलिस को सूचना भी नहीं दी.\nहत्या करने के मामले में दिल्ली पुलिस ने तीनों आरोपी नाबालिग लड़कों को पकड़ कर बाल सुधार गृह में भेज दिया है. मृतक मनीष और आरोपी तीनों लड़के पड़ोसी हैं.\nपुलिस के मुताबिक स्टंट करने को लेकर मनीष का एक नाबालिग लड़के से विवाद हुआ था. उसके बाद उसने अपने दोस्तों को बुलाकर मनीष के साथ झगड़ा किया और चाकुओं से गोद कर उसकी बेरहमी से हत्या कर दी.\nTagged #हत्या, Delhi Police, Killing, Murder, दिल्ली


IEEE Full Form in Hindi - आईईईई क्या है?\nIEEE Full Form in Hindi, IEEE का Full Form क्या हैं, आईईईई का फुल फॉर्म क्या है, Full Form of IEEE in Hindi, IEEE Form in Hindi, IEEE का पूरा नाम क्या है, IEEE Ka Poora Naam Kya Hai, History of IEEE, IEEE Kya Hota Hai, दोस्तों क्या आपको पता है IEEE की Full Form क्या है, और IEEE होता क्या है, अगर आपका answer नहीं है तो आपको उदास होने की कोई जरुरत नहीं क्यूंकि आज हम इस article के माध्यम से ये जानेंगे की IEEE क्या होता है, और इसकी Full Form क्या होती है? और इसको करने का क्या फयदा है, इन्हीं सब जानकारी के साथ इस article में हम आपको IEEE की पूरी history भी बताएँगे आइये शुरू करते है।\nIEEE की फुल फॉर्म "Institute of Electrical and Electronics Engineers" होती है, और इसका हिंदी में अर्थ "इलेक्ट्रिकल और इलेक्ट्रॉनिक्स इंजीनियर्स की संस्थान" होता है. IEEE humanity के लाभ के लिए नवाचार और तकनीकी excellence को आगे बढ़ाने के लिए समर्पित सबसे बड़ा technical professional association है. आइये अब इसके बारे में अन्य सामान्य जानकारी प्राप्त करते हैं।\nIEEE को industry standards का निर्माण करने के लिए डिज़ाइन किया गया है. यह Electrical, Electronic और Computing क्षेत्र के हर पहलू में शामिल पेशेवरों की सेवा करने का काम करता है. आपकी जानकारी के लिए बताना चाहेंगे IEEE सम्मेलनों का भी आयोजन करता है, और प्रकाशनों के लिए एक विशाल मंच उपलब्ध कराता है. IEEE का मुख्यालय संयुक्त राज्य अमेरिका के New York city में स्थित है।\nIEEE में इसके कार्यकलाप को support करने के लिए लगभग 1,000 कर्मचारी मौजूद हैं. प्रबंधन परिषद में कार्यकारी निदेशक और वरिष्ठ अधिकारी शामिल हैं, यह सब IEEE स्टाफ संचालन का प्रबंधन करता है. जनवरी 2017 तक, करेन बार्टेल्सन IEEE के अध्यक्ष और सीईओ हैं।\nIEEE निम्नलिखित क्षेत्रों में केंद्रित है\nHistory of IEEE - इतिहास?\nIEEE की स्थापना सन 1963 में दो संस्थानों को एक साथ मिलाने से या विलय करके की गई थी. पहली Institute of Radio Engineers (IRE) और दूसरी संस्थान का नाम American Institute of Electrical Engineers (AIEE) था. IRE को सन 1912 में स्थापित किया गया था, और AIEE की स्थापना 1884 में हुई थी।\n802 - LAN/MAN\n802.1 - Media access control (MAC)\n802.11 - Wireless Networking "WiFi"\n802.3 - Carrier Sense Multiple Access with Collision Detection (CSMA/CD).


‘‘अपनी जिंदगी के कुछ अनुभवों को अपने किरदार में डालते हैं’’ -अर्जुन रामपाल\nफिल्म‘राॅक आॅन’’के लिए राष्ट्रीय पुरस्कार जीतने व फिल्म ‘डी डे’ में अंडर कवर एजेंट के चरित्र को निभाकर शोहरत पाने वाले कलाकार अर्जुन रामपाल अब अपने कैरियर को लेकर काफी सतर्क हो गए है। इसी के चलते अब वह काफी सोच समझकर फिल्में करते हैं.इन दिनों वह विक्रमजीत निर्देशित फिल्म‘‘राॅय’’को लकर सुर्खियाो में हैं.इस फिल्म में उनके साथ रणबीर कपूर और जैकलीन फर्नाडिश भी हैं। तो दूसरी तरफ वह मुंबई के गैंगस्टर से राज नेता बने अरूण गवली के जीवन पर बन रही फिल्म‘डैडी’को लेकर भी चर्चा में हैं,जिसमे वह अरूण गवली के चरित्र को निभाने वाले हैं।\nफिल्म‘‘राॅय’’के अपने किरदार को लेकर क्या कहेंगे?\nमैंने इसमें कबीर ग्रेवाल का किरदार निभाया है.जो कि बहुत सफल निर्देशक है.अब तक उसने हमेशा सभी एक्शन फिल्में ही बनायी हैं.उसकी फिल्म का नाम होता है-‘गन’, ‘गन पार्ट वन’, ‘गन पार्ट टू’अब वह ‘गन पार्ट थ्री’बनाने जा रहा है.उसके पास पैसे तो बहुत है, पर कहानी नहीं है, स्क्रिप्ट नहीं है. कबीर के पास ऐसी आइडिया भी नही है। आखिर यह फिल्म कैसे बनेगी? जबकि कबीर ग्रेवाल पर जल्द से जल्द फिल्म बनाने का दबाव है। क्योंकि उसके पास पैसे आ गए हैं। जिसने पैसे दिए हैं, यानी कि फायनेंसर चाहता है कि जल्द से जल्द फिल्म बने.तो वह मलेशिया की इस लोकेशन पर पहुंचता है.जहां उसकी मुलाकात आएशा (जैकलीन फर्नाडिस) से होती है। आएशा के पास बहुत प्यारी स्क्रिप्ट है, पर उसके पास पैसा नहीं है।पहले वह अपनी फिल्म की शूटिंग पेरिस में करना चाहती थी.पैसे ना होने की वजह से वह भी मलेशिया पहुंची है. उसे उम्मीद है कि मलेशिया में कुछ सरकारी अनुदान मिल जाएगा. कबीर व आएशा की मुलाकात होती है. आएशा की स्क्रिप्ट से कबीर प्रेरित हो जाता है और फिल्म बनाना शुरू करते है.फिर इनकी मुलाकात एक तीसरे किरदार राॅय से होती है.उसके बाद किस तरह इनकी जिंदगी में उथल पुथल मचती है,वही कहानी है।\nतो ‘राॅय’फिल्म जिस बैक ग्राउंड पर बनी है वैसी फिल्मे आज के दौर में सफल नही होती ?\nमैं नहीं मानता.मेरी, शाहरुख खान व दीपिका पादुकोण की फिल्म‘‘ओम शांति ओम’’भी तो फिल्म की पृष्ठभूमि पर थी,जो कि सफल थी. देखिए, हर फिल्म अलग होती है.यह फिल्म पर निर्भर करता है कि उसे दर्शक पसंद करता है या नहीं.अब कौन सी फिल्म चलती है,कौन सी नहीं,इसका जवाब मेरे पास नहीं है.\nकबीर ग्रेवाल और अर्जुन रामपाल कितना अलग हैं,कितना समान हैं?\nइस पर हमने फिल्म में भी बात की है। जब हम कोई चरित्र लिखते हैं,या अभिनय से संवारते हैं, तो कहीं न कहीं हम अपने संग बीती हुई चीजों को भी डालते हैं. अपनी जिंदगी के कुछ चीजों अनुभवों को उसमें डालते ही हैं.इस फिल्म के दौरान मेरे साथ ऐसी कई चीजें हुई, जिन्हें मैं इस फिल्म में पिरो सका। पिछले साल निजी जिंदगी में मैंने अपने पिता को खोया था. फिल्म में भी कबीर के पिता को खोने का सीन है, तो वह चीज मैंने उसमें तुरंत डाली। इस तरह की कुछ स्ट्रेंज चीजें होती रहती हैं।\nफिल्म के निर्देशक विक्रमजीत को लेकर क्या कहेंगे?\nजब वह मेरे पास स्क्रिप्ट लेकर आए थे,तो मुझे बड़ा अजीब सा लगा था.मैंने उससे कहा कि स्क्रिप्ट और इसकी आइडिया तो बहुत अच्छी हैं, पर इसे बनाओगे कैसे? उसने मुझसे कहा कि वह बेहतर काम करेगा. जब फिल्म की शूटिंग चल रही थी,तो हम अलग लोकेशन पर थे. काम इस गति से हो रहा था कि पता नहीं चल रहा था कि काम क्या बन रहा है. हमें अपने निजी दृश्य अच्छे लग रहे थे.यूं भी इस जटिल स्क्रिप्ट को एक प्रवाह में लाना आसान नहीं था. इस कथा को लोग समझ सकें, इस अंदाज में पेश करना बहुत बड़ी चुनौती थी। पर जब मैंने फिल्म देखी,तो अवाक रह गया.मैंने जो उससे अपेक्षाएं की थी, उससे कहीं ज्यादा बेहतर फिल्म बनायी है. प्रतिभा शाली निर्देशक है. कहानी बताने का उसका अपना एक अलग अंदाज है। अब तक ऐसा निर्देशक मैंने नहीं देखा.मुझे यकीन है कि हर दर्शक को विक्रमजीत का इस तरह कहानी सुनाने का अंदाज पसंद आएगा.वह हर सीन में जो फीलोसोफी लेकर आया है, उसे भी लोग इंज्वाॅय करेंगे।\nकिसी किरदार को निभाने में लुक कितना मायने रखता है?\nबहुत मायने रखता है.कलाकार के तौर पर जब किरदार का एक लुक पकड़ते हैं,तो आपकी बाॅडी लैंगवेज,आपके बोलने का तरीका, आपका एक्सप्रेशन सब कुछ बदल जाता है.लुक बदलते ही आपको लगता है कि आप कुछ और हैं.सेट पर कबीर की टोपी पहनते ही मेरे हाव भाव बदल जाते थे.मैं कबीर ग्रेवाल हो जाता था.\n2006 में ‘आई सी यू’का निर्माण किया था.उसके बाद आपने कोई फिल्म नहीं बनायी.जबकि आप एक अच्छे व सफल बिजनेसमैन भी है। आपका रेस्टोरेंट का बिजनेस अच्छा चल रहा है?\nवक्त वक्त की बात है.फिल्म बनाने का इरादा है.मेरे पास कुछ अच्छी स्क्रिप्ट भी हैं.वैसे तो मैं जिस फिल्म में अभिनय करता हूं,उस फिल्म में भी निर्माता की तरह काम करता हूं.फिल्म अच्छी बने,यह ध्यान रखता हॅू.हर विभाग पर ध्यान रखता हूं.\nअभिनय के अलावा आपके दूसरे शौक क्या हैं?\nमुझे कुत्ते,घोड़े व हाथी प्रिय हैं. अब घर पर मैं घोड़े व हाथी तो रख नहीं सकता,पर कुत्ता पाल रखा हैं.मुझे टेनिस खेलना और यात्राएं करना बहुत पसंद हैं।


इस तरह की सजावट अद्वितीय हो जाती है, क्योंकि इसकी उपस्थिति पेटिट्स पर निर्भर करती है। ऐसे कई जोखिम प्रबंधन तत्वों का एक संग्रह होने से, विभिन्न मामलों के लिए चुना गया है, अपनी अनूठी छवि बनाना आसान है। पेंडोरा उत्पाद सूची में अलग-अलग पेटाइट्स और सेट दोनों शामिल हैं जिसमें एक थीम के साथ तीन पेटीएम शामिल हैं। पाकिस्तान ने2नवंबर को ही भारत को सर्वाधिक वरीयता प्राप्त देश (एमएफएन) का दर्जा देने का एलान किया. महमूद ने नई दिल्ली में कहा, "हमें आपसी संबंधों को पूरी तरह से सामान्य करने की जरूरत है. हम एमएफएन सिद्धांत के बगैर ऐसा नहीं कर सकते. इसलिए इस मुद्दे पर हम बातचीत कर रहे हैं."।\nआगे मामलों को उलझाने के लिए, कुछ बिटकॉइन एक्सचेंजों को इस बारे में विभाजित किया गया है कि क्या बिटकॉइन कैश के निर्माण का समर्थन किया जाए और इसके व्यापार की अनुमति दी जाए, साथ ही उनकी योजनाओं को घोषित करने के लिए कई लोग। आर्सेनी बोरिसेंको और पेट्र ज़ेत्सेव। नींव का वर्ष - 2003. उनके ग्राहक बड़ी कंपनियों और व्यापारियों, दिलचस्प और असाधारण लोग हैं। आज ZA BOR अंतर्राष्ट्रीय अभ्यास का सफलतापूर्वक संचालन करता है। जोखिम प्रबंधन ब्यूरो का पोर्टफोलियो विविध है और इसमें निजी घर और अंदरूनी, साथ ही कार्यालय, कार्यालय परिसर, विकास परियोजनाएं, शहरी नियोजन अवधारणाएं शामिल हैं। कार्यशाला की मूल परियोजनाओं और अवधारणाओं को दर्जनों पुरस्कारों द्वारा चिह्नित किया गया था, जिसमें अंतर्राष्ट्रीय विज्ञापन एजेंसियों की ट्रेंड बुक्स शामिल थीं और कार्यालय फर्नीचर के अग्रणी निर्माताओं की फर्नीचर कैटलॉग में प्रस्तुत की गई थीं।\nयह थीम आपको अपनी रचनात्मक कार्य दिखाने के लिए एक अद्भुत पोर्टफोलियो बनाने की जरूरत सुविधाओं को पैक करता है! लाइटकॉइन की जोखिम प्रबंधन परिभाषा: जब श्री ली ने लाइटकॉइन बनाया, तो उन्होंने स्वेच्छा से बिटकॉइन के कोड को संशोधित करने के लिए चुना, जबकि इसे एक कार्यशील आधार के रूप में रखा। इसका लक्ष्य एक क्रिप्टोकरेंसी बनाना था जो पहले से ही जो प्रचलन में है उनसे अधिक कुशल है। हालाँकि, वह लेन-देन की पारदर्शिता के साथ-साथ ब्लॉकचेन तकनीक द्वारा प्रदान की गई सुरक्षा को भी सरल और सुरक्षित बनाने के लिए लाइटकॉइन वॉलेट का उपयोग करना चाहता था। ये सभी ट्रेंड मूवमेंट की दिशा में ऑर्डर खोलते हैं। जब संकेतक पर एक पंक्ति में तीन हरे रंग के कॉलम होते हैं, तो आपको बहुत सावधान रहने की जरूरत है, क्योंकि बाजार पहले से ही है और भविष्य में गिरावट का सामना करना पड़ेगा। यह विशेष रूप से कम समय सीमा पर छोटे पदों के लिए सही है।\nमैं कुछ पिरामिडों का एक उदाहरण और रूस और यूक्रेन में उनके द्वारा किए गए जोखिम प्रबंधन कार्यों का एक संक्षिप्त विवरण दूंगा।\nशिक्षा और शहरीकरण: हम शहरीकरण में चीन से पीछे रह गए हैं। चीन में करीब 60 फीसद लोग शहरो में रहते हैं, जबकि 35 फीसद भारतीय आबादी शहरों में है। उस समय जब दोनों देश स्वतंत्र हुए थे, 17 फीसद भारतीयों की तुलना में जोखिम प्रबंधन केवल 12 फीसद चीन के लोग शहरों में रहते थे। औद्योगिकरण बढ़ने के साथ चीन में शहरीकरण भी बढ़ा है। यहां तक की 1980 तक चीन ने साक्षरता में भी भारत से बढ़त बना ली थी। उस वक्त तक चीन की दो तिहाई आबादी साक्षर थी, जबकि हमारी आबादी में पांच में से दो लोग ही साक्षर थे। तब से भारत की साक्षरता तेजी से बढ़कर 74% तक पहुंच गई लेकिन चीन की साक्षरता दर बढ़कर 97% हो गई। घर बैठे काम करना भले ही सुनने में अच्छा लगता हो! परंतु एक ऑनलाइन काम करने वाला यूजर जब लगातार सात-आठ घंटों तक लैपटॉप स्क्रीन को देखते रहता है तो इससे उसके शरीर में दर्द, आंखों में दर्द, अंगुलियों में दर्द इत्यादि कई तरीकों का सामना करना पड़ता है इसलिए इंटरनेट आज हमारे लिए समस्याओं को भी साथ लेकर आया है। सबसे बड़ा फायदा टैक्स लाभ की वजह से होता है. फिक्स्ड डिपाजिट या बैंक जमा में जहां रिटर्न पर टैक्स चुकाना होता है, वहीं इनमें बहुत मामूली या कई बार टैक्स बिल्कुल नहीं चुकाना पड़ता।\nविदेशी मुद्रा ट्रेडर का कैलकुलेटर: ऑनलाइन गणना जून 2, 2017


सोशल मीडिया पर हुआ प्यार तो गर्लफ्रेंड से मिलने बाइक से पाकिस्तान के लिए निकल पड़ा शख्स, फिर... | maharashtra young man set out for Pakistan by bike to meet girlfriend from kutch border KPP\nसोशल मीडिया पर हुआ प्यार तो गर्लफ्रेंड से मिलने बाइक से पाकिस्तान के लिए निकल पड़ा शख्स, फिर...\nFirst Published Jul 18, 2020, 8:17 AM IST\nकच्छ. कहा जाता है कि प्यार पाने के लिए लोग क्या क्या नहीं करते? ऐसा ही कुछ मामला गुजरात से सामने आया है। यहां के एक युवक को सोशल मीडिया पर पाकिस्तानी लड़की से प्यार हो गया। इसके बाद वह बाइक से ही अपनी गर्लफ्रेंड से मिलने के लिए महाराष्ट्र से पाकिस्तान के लिए निकल पड़ा। लेकिन जब वह बॉर्डर के पास दलदल में फंसा तो पैदल ही पाकिस्तान के लिए निकल पड़ा। लेकिन वह कच्छ के रेगिस्तान में रास्ता भटक गया।\nबताया जा रहा है कि युवक महाराष्ट्र के उस्मानाबाद का है। उसका नाम जीशान सिद्दकी है। वह इंजीनियरिंग की पढ़ाई कर रहा है। सलीम 11 जुलाई से गायब था। उसके गायब होने की रिपोर्ट भी दर्ज कराई गई थी।\nपुलिस जब जीशान का नंबर ट्रैश कर रही थी, तो पता चला कि वह पाकिस्तान के एक नंबर से लगातार चैट कर रहा है। इसके बाद जीशान के नंबर की लोकेशन निकाली गई।\nजीशान की मोबाइल लोकेशन से पता चला कि वह भारत-पाकिस्तान सीमा के पास कच्छ में है। ऐसे में पुलिस ने कच्छ में लड़के की फोटो भेजकर जानकारी थी। पुलिस को शक था कि वह आतंकियों के संपर्क में है।\nजब कच्छ में उसकी तलाश शुरू हुई तो लावारिस बाइक मिली। इसके बाद पुलिस को थोड़ी दूर पर जीशान मिल गया। जब पुलिस ने उससे पूछताछ की, तो पता चला कि वह महाराष्ट्र से पाकिस्तान अपनी गर्लफ्रेंड से मिलने के लिए जा रहा था। इसके लिए वह पैदल ही सीमा पार करने के लिए निकल पड़ा था। लेकिन कच्छ में वह रास्ता भटक गया।\nबीएसएफ को जीशान गुरुवार को बॉर्डर के पास मिला। पुलिस लड़के से अभी पूछताछ कर रही है। हालांकि, अभी उसके आतंकियों के साथ संपर्क की बात सामने नहीं आई है। माना जा रहा है कि वह गर्लफ्रेंड से ही मिलने के लिए निकला था। हालांकि, पुलिस हनीट्रेप को भी आधार मानकर मामले की जांच में जुटी है।


साल का आखिरी सूर्यग्रहण आज, जानें- क्या करें और न करें - JanManch News साल का आखिरी सूर्यग्रहण आज, जानें- क्या करें और न करें - JanManch News\nHome SLIDER साल का आखिरी सूर्यग्रहण आज, जानें- क्या करें और न करें\nसाल का आखिरी सूर्यग्रहण आज, जानें- क्या करें और न करें\nBy Varsha RaiDec 14, 2020, 06:06 am0\nNew Delhi: साल 2020 का दूसरा और आखिरी सूर्यग्रहण आज शाम सात बजे से लगने वाला है। इसकी अवधि कुल पांच घंटे की होगी। शाम 07 बजकर 03 मिनट पर लगने वाला ग्रहण रात को 12 बजकर 23 मिनट तक रहेगा। इससे पहले 21 जून को सूर्य ग्रहण लगा था। इसका प्रभाव मनुष्यों पर पड़ता है। इसलिए कुछ सावधानी बरतने की सलाह दी जाती है। ग्रहण से 12 घंटे पहले सूतक प्रारंभ हो जाता है। हालांकि, भारत में ये ग्रहण नजर नहीं आएगा। इसलिए सूतक नहीं लगेगा। इसके बाद भी सूतक के नियमों का पालन जरूर करना चाहिए। आइए जानते हैं सूर्यग्रहण के दौरान क्या करें और क्या न करें।\nसूर्यग्रहण से 12 घंटे पहले सूतक शुरू हो जाता है। इसका हमारे जीवन पर प्रभाव पड़ता है। यही कारण है कि इस समय शोर मचाना, खाना-पीना और कोई भी अन्य शुभ कार्य करने की मनाही होती है। खाने के समान में तुलसी पत्ता डाल दें। इससे ग्रहण के प्रभाव से चीजें खारब नहीं होंगी।\nसूतक लगने के साथ ही खाद्य सामग्रियां दूषित हो जाती हैं। इसके चलते खाना पीना मना होता है। इस सोना भी मना होता है। हालांकि, बच्चों, वृद्धों और बीमार लोगों पर यह नियम लागू नहीं होता।\nसूतक के दौरान तुलसी के पत्ते को तोड़ना और छूना मना होता है। इस दौरान देवी-देवताओं की मूर्तियों को भी स्पर्श करना मना होता है। इस दौरान ब्रह्मचर्य का पालन करें।\nग्रहण के पहले और बाद गर्भवती महिलाओं को स्नान करना चाहिए। इसके नकारात्मक प्रभाव से बचने के लिए जीभ पर तुलसी का पत्ता रखना चाहिए। हनुमान चालीसा और दुर्गा स्तुति का पाठ भी लाभकारी माना जाता है।\nग्रहण के दौरान देवी-देवताओं की मूर्ति छूने की मनाही होती है, लेकिन इस दौरान मंत्रों का जाप करना काफी फलदायी होता है। ग्रहण खत्म होने के बाद स्नान और दान करें। घर में गंगाजल का छिड़काव करें।\nTAGSolar eclipse Surya Grahan Surya Grahan 2020\nPrevious Postकिसान आंदोलन को हवा देगा राजद, बनाया जा रहा ब्लू प्रिंट, छपवाए जा रहे पर्चे Next Post'भारत तेरे टुकड़े होंगे' के नारे लगाने वालों के समर्थन में क्यों गए जेएनयू, सुशील मोदी का राहुल गांधी से सवाल\nजानिए! क्यों नहीं किया जाता है भोजन सूर्यग्रहण के दौरान?\n21 अगस्त 2017 को लगेगा पूर्ण सूर्य ग्रहण…जानिए किन बातों का रखना होगा ध्यान


Lucknow Punjab New CM Mayawati Congress Helpless Memory Dalits Careful - पंजाब के नए सीएम पर बोलीं मायावती, कांग्रेस को मजबूरी में ही आती है दलितों की याद | Patrika News\nLucknow Punjab new CM Mayawati Congress Helpless memory dalits Careful\n- कांग्रेस ने दलित चरनजीत सिंह चन्नी को पंजाब का मुख्यमंत्री बनाया। यह पहली बार है कि कोई दलित पंजाब मुख्यमंत्री बना है।\nPublished: 20 Sep 2021, 01:38 PM IST\nलखनऊ. कांग्रेस ने दलित चरनजीत सिंह चन्नी को पंजाब का मुख्यमंत्री बनाया। यह पहली बार है कि कोई दलित पंजाब मुख्यमंत्री बना है। कांग्रेस के इस कदम से बहुजन समाज पार्टी सुप्रीमो मायावती तिलमिला गई और कांग्रेस पर निशाना साधते हुए कहाकि, यह कांग्रेस का चुनावी हथकंडा है। दलितों का वोट लेने के लिए कांग्रेस ने कुछ महीनों के लिए चरनजीत सिंह चन्नी को मुख्यमंत्री बनाया है।\nमहात्मा गांधी पर टिप्पणी के बाद यूपी के विधानसभा अध्यक्ष की सफ़ाई\nकांग्रेस से सावधान रहे दलित समाज :- बहुजन समाज पार्टी राष्ट्रीय अध्यक्ष मायावती ने मीडिया से वार्ता में कहाकि, पंजाब में विधानसभा चुनाव नजदीक है। इस समय पंजाब में मुख्यमंत्री बदलना कांग्रेस का चुनावी हथकंडा है। कांग्रेस पार्टी को अभी भी दलितों पर भरोसा नहीं है। कांग्रेस को तो सिर्फ मुसीबत में ही दलित याद आते हैं। पंजाब में कांग्रेस मुश्किल में फंसी तो दलित को मुख्यमंत्री बना दिया। मायावती ने पंजाब के दलितों को कांग्रेस से सावधान रहने को कहा।\nअब उभरा भाजपा का ओबीसी प्रेम :- भाजपा पर निशाना साधते हुए बसपा सुप्रीमो मायावती ने कहा कि, भाजपा भी कुछ कम नहीं है। चुनाव करीब है तो भाजपा का भी ओबीसी समाज के लिए प्रेम उभरा है। अगर भाजपा ओबीसी के लिए कुछ करना चाहती है तो जातिवार जनगणना क्यों नहीं करवाती है।\nएससी-एसटी के खाली पद क्यों नहीं भरे :- भाजपा पर सवाल दागते हुए मायावती ने कहाकि, अभी तक सरकारी नौकरियों में एससी-एसटी के खाली पद क्यों नहीं भरे गए हैं? लोगों को भाजपा व कांग्रेस के चुनावी हथकंडों से सावधान रहना चाहिए।\nमाया की नई रणनीति :- पंजाब में दलित दो हिस्सों रविदासी और वाल्मीकि में बंटा हुआ है। ग्रामीण क्षेत्र में रहने वाला दलितों का बड़ा हिस्सा डेरों से जुड़ा हुआ है। चुनाव के समय यह डेरे अहम भूमिका निभाते हैं। बहुजन समाज पार्टी मुखिया मायावती पंजाब विधानसभा चुनाव में शिरोमणि अकाली दल के साथ गठबंधन कर मैदान में उतरने की तैयारी में लगीं हुई हैं।\nचरनजीत सिंह चन्नी को बधाई :- चरनजीत सिंह चन्नी पंजाब के नए मुख्यमंत्री और सुखजिंदर रंधावा और ओमप्रकाश सोनी पंजाब के नए उपमुख्यमंत्री बने हैं। मायावती ने इन सभी को बधाई के साथ कांग्रेस से सावधान रहने को कहा है।\ncareful Congress Dalits Lucknow Mayawati Punjab new CM Charanjit Singh Channi\nभाजपा सरकार की प्राथमिकता, गरीब की जेब काटना : अखिलेश यादव\nयूपी के 28 लाख सरकारी कर्मचारी और पेशनरों को सीएम योगी दे सकते हैं दिवाली गिफ्ट, अक्टूबर की सैलरी के साथ मिलेगा बोनस और बढ़ा डिए\nयूपी में जिलाधिकारियों की रैंकिंग में महोबा नम्बर वन, लखनऊ 17वें नम्बर पर\nयूपी के सभी जिलों में जीका वायरस को लेकर अलर्ट\nसौ वेटिंग टिकट तक के यात्रियों का कन्फर्म होगा टिकट, रेलवे ने की तैयारी, पूर्वांचल और बिहार की कई ट्रेनों के नहीं मिल रहे टिकट\nलखीमपुर खीरी हिंसा की सुप्रीम कोर्ट में आज होगी सुनवाई, स्टेटस रिपोर्ट होगी पेश\nGold Rate:लखनऊ में गिरे 18 कैरेट सोने के भाव, जानें- आज का रेट


ISO फाइल क्या है? ISO के फायदे और नुकसान क्या है? - Hinditechtips\nISO फाइल क्या है? ISO के फायदे और नुकसान क्या है? – दोस्तों आज मैं आपको बताऊंगा कि ISO फाइल क्या है, और ISO के फायदे और नुकसान क्या है। दोस्तों अलग-अलग फाइल के अलग-अलग फॉर्मेट होते हैं। वैसे ही कंप्यूटर के अंदर ISO फाइल फॉरमैट होता है। जिसके अंदर हम अपनी वीडियो फाइल को स्टोर कर सकते हैं। दोस्तों ISO फाइल के अंदर हम चाहे तो पूरी की पूरी वीडियो को भी स्टोर कर सकते हैं। दोस्तों आपको बता दू, जब भी आप अपने कंप्यूटर के अंदर या लैपटॉप के अंदर विंडो को इंस्टॉल करते हैं। तो तब आपको ISO फाइल को भी अपने कंप्यूटर के अंदर इंस्टॉल करना होता है। अगर आप इसके बारे में ज्यादा जानना चाहते हैं, इसके फायदे और नुकसान जानना चाहते हैं। तो आप इस आर्टिकल को पूरा अंत तक जरूर पढ़ें।\nISO फाइल के फायदे-\nदोस्तों आप ZIP फाइल के बारे में तो जानते ही होंगे दोस्तों ISO का काम बहुत सारी फाइलों को एक साथ इकट्ठा करके एक फाइल बना देना होता है। दोस्तों यह एक फोल्डर की तरह होता है, जिसमें आप बहुत सारी फाइलों को स्टोर कर सकते हैं। और इसको आप ZIP फाइल भी कह सकते हैं। आप इसके अंदर कितनी ही बड़ी से बड़ी फाइल को बना सकते हैं। और दोस्तों आपको बता दू ISO फाइल हमारी विंडोज के ड्राइवर को बनाने में भी काफी काम आता है।\nदोस्तों अगर आप भी ISO फाइल को बनाना चाहते हैं, जानना चाहते हैं, कि आप फाइल को कैसे बना सकते हैं। तो आपको इन चीजों का ध्यान रखना होगा।\nदोस्तों अगर आप भी ISO फाइल को बनाना चाहते हैं। तो उसके लिए आपको Imgburn Software का इस्तेमाल करना पड़ेगा। यह काफी छोटी Software होती है, आप इसको आसानी से डाउनलोड करके इंस्टॉल करने के बाद इसके अंदर आप ISO की फाइल बना सकते हैं।\nदोस्तों अगर Imgburn से CD विंडो की फाइल को बनाना चाहते हैं। तो आपको Create Image File To Disk पर क्लिक कर दे। और अगर किसी फोल्डर को ISO फाइल मैं करना चाहते हैं। तो आप Create Image File From Files/Folder इस ऑप्शन पर क्लिक कर दें। अब आपको थोड़ी देर का समय लगेगा इसको प्रोसेस होने में।\nRead More – फुल फॉर्म क्या है / CNG Full Form In Hindi\nदोस्तों अगर आप का DVD पेन ड्राइव या CD ठीक है, तो इसको कुछ ही समय लगेगा ISO फाइल को बनकर तैयार होने में और अगर कोई प्रॉब्लम है, तो ISO फाइल नहीं बन पाएगी।\nजब आपकी ISO फाइल बनकर तैयार होती है, तो आप को एक मैसेज देखने को मिलेगा जिसमें लिखा होता है। ऑपरेशन सक्सेसफुली कम्प्लेटेड इसका मतलब आपका कार्य पूरा हो चुका है।\nफाइल के अंदर वायरस आने के चांस बहुत ही कम होते हैं।\nISO फाइल बनाने के कारण आपको ड्राइवर और विंडोज के अलग अलग फोल्डर को नहीं बनाना पड़ेगा।\nऔर इसकी मदद से आपका डाटा करप्ट होने के चांसेस काफी कम होते हैं।\nइसकी सहायता से आप किसी भी बड़ी से बड़ी फाइल को इमेज के अंदर बना सकते हैं।\nऔर इसके अंदर स्पेस कम लेता है, क्योंकि यह फाइल को कंप्रेस कर-कर सेव करता है।\nदोस्तों अगर इसके अंदर आपकी फाइल डिलीट हो जाती है, गलती से भी तो आपका सारा का सारा डाटा खत्म हो जाएगा। और आप इसको ईमेल के अंदर ट्रांसफर नहीं कर सकते हैं।\nदोस्तों आज हमने आपको ISO फाइल से जुड़ी सारी जानकारियां बताई है। और इसके फायदे नुकसान भी बताए हैं। अगर आपको इसको पढ़ने के बाद कोई भी परेशानी आती है। तो कमेंट के अंदर आप हमसे अपने सवालों को पूछ सकते हैं। हम कमेंट में आप का रिप्लाई जरूर करेंगे। और मैं आशा करता हूं, आपको जानकारी अच्छी लगी होगी आप इसे अपने दोस्तों के साथ जरूर शेयर करें।


Deepika Padukone blushes in her latest photoshoot with pink outfit will make you fan of actress | Bollywood News in Hindi | दीपिका पादुकोण ने हॉट फोटोशूट से धड़काया फैंस का दिल, तस्वीरों ने मचाया सोशल मीडिया पर तहलका - Catch Hindi\nHome » बॉलीवुड » Deepika Padukone blushes in her latest photoshoot with pink outfit will make you fan of actress\nदीपिका पादुकोण ने हॉट फोटोशूट से धड़काया फैंस का दिल, तस्वीरों ने मचाया सोशल मीडिया पर तहलका\nकैच ब्यूरो | Updated on: 17 January 2019, 13:16 IST\nबॉलीवुड की ग्लैमरस एक्ट्रेस दीपिका पादुकोण शादी के बाद से अपनी फिल्मों के प्रोजेक्ट्स और काम पर ध्यान दे रही हैं. इसके साथ ही हाल ही में एक्ट्रेस ने अपना हॉट फोटोशूट कराया है और इसकी तस्वीरें सोशल मीडिया पर छाई हुई है. दीपिका के फैंस इस पर खूबसूरत कमेंट्स कर रहे हैं और फोटोज़ खूब वायरल हो रही है. इन तस्वीरों को खुद दीपिका पादुकोण ने अपने इंस्टाग्राम पर शेयर किया है. एक्ट्रेस दीपिका पादुकोण अक्सर अपने फैशन स्टाइल से लोगों का दिल जीत लेती है और इस बार उन्होंने कुछ ऐसा ही किया है.\nसोशल मीडिया पर छाई हुई तस्वीरों में एक्ट्रेस दीपिका पादुकोण ने लाइट पिंक कलर का ऑफ-शोल्डर टॉप और रेड कलर का जंप सूट पहना हुआ है. जिसमें एक्ट्रेस काफी खूबसूरत लग रही हैं. इन तस्वीरों के इंटरनेट पर आते ही इन पर लाइक्स, कमेंट्स और शेयर की बारिश हो रही है.\nदीपिका पादुकोण ने दूसरे फोटोशूट में सफेद रंग की डेनिम की ड्रेस पहनी हुई है. इसमें भी एक्ट्रेस काफी खूबसूरत लग रही हैं.\nएक्ट्रेस दीपिका 'राजी' डायरेक्टर मेघना गुलजार की फिल्म में नजर आएंगी. इस फिल्म का नाम 'छपाक' होगा. फिल्म 'छपाक' में दीपिका के साथ 'मिर्जापुर' एक्टर विक्रांत मेसे लीड रोल में नजर आएंगे जो कि सीरीज में बबलू पंडित के नाम से फेमस हुए हैं. फिल्म की कहानी एसिड अटैक पीड़ित लक्ष्मी के ऊपर आधारित है. इस फिल्म में दीपिका पादुकोण पीड़ित लक्ष्मी का किरदार निभाएंगी. मेघना गुलजार इससे पहले फिल्म 'तलवार' और 'राज़ी' जैसी फिल्में दे चुकी हैं.\nएक्ट्रेस दीपिका पादुकोण ने नवंबर में एक्टर रणवीर सिंह से शादी कर ली थी और कपल की जोड़ी उनके फैंस को काफी पसंद है. इसके साथ ही रणवीर सिंह अपनी अगली फिल्म 'गली बॉय' के प्रमोशन में व्यस्त हैं और ये फिल्म 14 फरवरी को रिलीज होने जा रही है. फिल्म में रणवीर के साथ एक्ट्रेस आलिया भट्ट और कल्कि कोचलीन लीड रोल में हैं.\nये भी पढ़ें- सलमान खान के फैंस के लिए बड़ी खबर, इस दिन रिलीज होगा फिल्म 'भारत' का टीजर\nFirst published: 17 January 2019, 13:10 IST\nदो साल बाद टेस्ट टीम में इस दिग्गज ने की वापसी, कभी ब्रायन लारा से हुई थी तुलना\nअन्य बड़ी कहानियों >> दो साल बाद टेस्ट टीम में इस दिग्गज ने की वापसी, कभी ब्रायन लारा से हुई थी तुलना


मोदी ने की थी मीराबाई चानू समेत दो एथलीट्स की मदद\nHome > खेल > मोदी ने की थी मीराबाई...\nमणिपुर के सीएम एन. बीरेन सिंह ने बताया कि पीएम मोदी ने दो एथलीट्स को मेडिकल केयर की सुविधा मुहैया कराई थी और टोक्यों ओलंपिक से पहले अमेरिका में ट्रेनिंग की व्यवस्था भी कराई थी।\nRishiraj Rahi6 Aug 2021 8:08 AM GMT\nनई दिल्ली। ओलंपिक खेलों के दौरान पीएम नरेंद्र मोदी न केवल लगातार खिलाडियों को फोन कर उनकी हौसला अफजाई करते नजर आए बल्कि दो एथलीट्स की निजी तौर पर मदद की थी। मणिपुर के सीएम एन. बीरेन सिंह ने बताया कि पीएम मोदी ने दो एथलीट्स को मेडिकल केयर की सुविधा मुहैया कराई थी और टोक्यों ओलंपिक से पहले अमेरिका में ट्रेनिंग की व्यवस्था भी कराई थी। बीरेन सिंह फिलहाल दिल्ली में हैं और पीएम नरेंद्र मोदी समेत कई सीनियर नेताओें से मिलने वाले हैं। बीरेन सिंह ने कहा कि उन्होंने इसी सप्ताह पीएम नरेंद्र मोदी से मुलाकात की थी और मीराबाई चानू की मदद के लिए धन्यवाद बोला था।\nमणिपुर के सीएम ने कहा कि मैं बेहद खुश हूं कि महज 30 लाख की आबादी वाले हमारे राज्य से फिलहाल5ओलंपियन हैं। अब तक मणिपुर ने देश को 19 ओलंपियन दिए हैं। इसके साथ ही उन्होंने मीराबाई चानू और नीलकांता शर्मा को नौकरी दिए जाने का भी वादा किया। सिंह ने कहा कि मीराबाई चानू ने एक कार्यक्रम के दौरान बताया था कि कैसे पीएम नरेंद्र मोदी ने उनकी मदद की है। उन्होंने कहा कि मैं पीएम नरेंद्र मोदी की ओर से उन्हें मदद मिलने के खुलासे पर हैरान था। चानू ने बताया था कि यदि उन्हें अपने मसल आपरेशन और प्रैक्टिस के लिए अमेरिका जाने का मौका नहीं मिलता तो वह यह लक्ष्य हासिल नहीं कर पातीं। उन्होंने बताया कि कैसे पीएम मोदी ने उन्हें सीधे तौर पर मदद की थी। पीएम मोदी ने एथलीट की मदद की और हर चीज के बारे में बारीकी से जानकारी रखते थे। मणिपुर के लोगों को इस बात की खुशी है कि पीएम मोदी ने उनकी हेल्प की।


खटराग: 06/01/2008 - 07/01/2008\nसोनिया की गैस खत्म, राहुल ने व्रत रखा...\nचूंकि यह सपना है इसलिए इसके चरित्र और पात्र काल्पनिक हैं. लेकिन संयोग या कुयोग से अगर इन नामों से मिलते-जुलते लोग आपकी नजर में आएं तो उसे महासंयोग से अधिक न माना जाए।\nकल रात मैं नींद पूरी नहीं कर सका. सपने में सोनिया आ गई थीं. और, सपना भी ऐसा डरावना कि पूछो मत...\nसोनिया अम्मा राहुल भैया से पूछ रही थीं कि तुम्हारे पास कुछ पैसा है. राहुल ने पूछा क्यों, बोलीं गैस खत्म हो गई है. राहुल बोले, नहीं पैसा तो नहीं है. सोनिया ने फिर पूछा, इस महीने जो वेतन मिला था, क्या हुआ. राहुल बोले, दोस्तों के साथ उड़ीसा के दलित इलाके में पिकनिक मनाने गया था. काफिले में गाड़ियां ज्यादा थी, कई टीवी वाले भी थे, सबकी टंकी फुल करानी पड़ी. रेस्तरां में खाने-पीने का खर्च बढ़ गया. राहुल बोले, मनमोहन या मुरली को कहते हैं, गैस सिलेंडर भिजवा देंगे. सोनिया बोलीं, नहीं. लोग सुनेंगे तो क्या कहेंगे. राहुल बोले, देश में लोग ऐसे ही चल रहे हैं, कोई कुछ नहीं बोलेगा. इस तरह की उधारी तो आम आदमी के लिए आम बात है. वाद-विवाद के बाद तय हुआ कि प्रियंका दीदी की ससुराल से ही गैस सिलेंडर मंगवा ली जाए. दीदी व्यापारी परिवार में गई हैं सो वहां कोई दिक्कत-सिक्कत है नहीं।\nराहुल भैया ने प्रियंका दीदी के घर फोन लगाया. पता चला कि फोन की लाइन कट गई है. जेब में पैसे थे नहीं तो राहुल भैया खुद साइकिल लेकर निकले प्रियंका दीदी के घर. वहां पहुंचकर पूछे कि फोन को क्या हो गया. दीदी ने बताया कि बीएसएनएल वालों का चार्ज महंगा है और बिल बहुत आ गया था तो हमने कटवा लिया. अब मोबाइल ले लिए हैं जिसमें इनकमिंग आने पर पैसा बढ़ जाता है. राहुल भैया ने कहा कि ये बीएसएनएल वाले कॉल दर सस्ती क्यों नहीं करते, जब कम रेट पर अंबानी की कंपनी मुनाफा कमा सकती है तो ये सरकारी कंपनी क्यों महंगाई बनाए हुए हैं. दीदी बोलीं, यही तो.... क्योंकि यदि बीएसएनएल सस्ता हो गया तो लोग हच, एयरटेल, रिलायंस क्यों लेंगे और जब ये मुनाफा नहीं कमाएंगे तो चंदा कैसे देंगे।\nखैर, चाय-पानी के बाद जल्दी ही राहुल काम की बात पर आ गए. दीदी को बताए कि घर पर गैस खत्म हो गई है, मां ने सिलेंडर मांगा है. इस महीने की तनख्वाह मिलने पर गैस लौटा दूंगा. दीदी ने कहा, मेरे घर भी एक ही सिलेंडर है. पहले दो-तीन भरकर रखती थी लेकिन अब साग-सब्जी, चावल-दाल, तेल-घी सब महंगा हो गया है तो इतने पैसे नहीं बचते कि स्टॉक रखा जाए. बेचारे राहुल खाली हाथ घर लौट आए. मां को हाल सुनाया. सोनिया ने कहा, ऐसा करो कि तुम मेरे दफ्तर की गैस ले आओ, कहना हमारी खत्म हो गई है. वहाँ गए तो पता चला कि महंगाई से परेशान लोगों का एक झुंड आया था जो गैस सिलेंडर लूटकर ले गया।\nसाइकिल चला-चलाकर थक गए राहुल घर लौटे और मां को हाल बताया. सोनिया ने शिवराज को फोन लगाया और कहा कि उनके दफ्तर से लूटे गए गैस सिलेंडर को खोजा जाए. शिवराज बोले, पता कर रहा हूं लेकिन जहां तक मेरी खबर है, इसमें पड़ोसियों का हाथ होने के संकेत मिले हैं लेकिन अभी यह पूरी तरह नहीं कहा जा सकता क्योंकि इससे पड़ोसी से आपके संबंधों पर असर पड़ सकता है।\nसोनिया भी परेशान हो गईं. झल्लाहट में उन्होंने रेसकोर्स फोन लगाया. पूछा इतनी महंगाई कैसे बढ़ गई है. मनमोहन बोले, चिदंबरम से पूछिए. चिदंबरम से पूछ गया, वो बोले, मनमोहन से पूछिए. सोनिया बोलीं, अरे आम आदमी तो मुझसे पूछेंगे न. तुम तो खास आदमी के सवालों के जवाब देने के लिए हो।\nअब राहुल परेशान. भूख बढ़ती जा रही थी, साइकिल चलाने से कमजोरी कुछ ज्यादा ही हो गई थी. मां से बोले, कुछ खाना दो. सोनिया बोलीं, गैस खत्म है तो कुछ बना नहीं है. अचानक सोनिया की आंखों में चमक आ गई, राहुल से बोलीं कि आज मंगलवार है तो तुम ऐसा करो कि मंगल का व्रत रख लो. शाम तक कुछ इंतजाम हो जाएगा. इस बीच मैं राजीव से कह देती हूं कि वो खबर फैला दे कि राहुल बाबा ने मंगल व्रत रखा है ताकि देश में महंगाई खत्म हो और आम आदमी को राहत मिले. राहुल ने कहा, इसे खबर बनाने की क्या जरूरत है. सोनिया बोलीं, इससे तुम दलितों के बाद हिंदुओं के बीच भी हृदय सम्राट बन जाओगे.....\nअब इसके बाद तो चमक राहुल की आंखों में थी. भूख का दुख गायब, गैस की चिंता खत्म....................\nआगे भी कुछ दिखता लेकिन मेरी अम्मा ने जगा दिया. गैस खत्म हो गई थी। अब उधारी-जुगाड़ी की बारी मेरी थी. लेकिन मंगल का व्रत रखने का सपनैली कांग्रेसमाता का आइडिया मेरी भी आँखों में कौंध रहा था और इससे छलक रही मेरी खुशी का राज जाने बगैर मेरी अम्मा मुझे बावला घोषित कर चुकी थी।\nयह एक बावले का बावलापन था या कांग्रेसमाता के आइडिये का दिवालियापन, तय करने में वक्त लगेगा.\nमोह तो अब सपनों से भी टूट गया... सच ही कहा है.. सबसे खतरनाक होता है हमारे सपनों का मर जाना... उधारी-जुगाड़ी के सारे प्रयास विफल हो चुके थे. मन में पाश की तरह की कविता हो रही थी.. अम्मा, कितना मुश्किल है बिना गैस के घर लौट कर आना...\nजनपथ देवी की जय...\nPosted by रीतेश at 11:01 PM6comments:


कोरोना के खिलाफ लड़ाई में चिकित्सकों की सबसे बड़ी जिम्मेदारी : डॉ. गरिमा मित्तल | National Prahari News\nफरीदाबाद (नेशनल प्रहरी/ रघुबीर सिंह ) : उपायुक्त डॉ. गरिमा मित्तल ने कहा कि चिकित्सक बड़ी मेहनत के साथ काम कर रहे हैं। कोविड मरीजों का ईलाज करते हुए वह पॉजिटिव हो जाते हैं और ठीक होने के बाद फिर से अपने काम में जुट जाते हैं। उन्होंने कहा कि कोरोना के खिलाफ यह लड़ाई हमें मिलकर लडऩी होगी। हम सभी को प्रशासन के साथ भी तालमेल करके चलना होगा ताकि व्यवस्था को और अधिक बेहतर बनाया जा सके। उपायुक्त डॉ. गरिमा मित्तल शुक्रवार को लघु सचिवालय के छठे तल स्थित कांफ्रेस हॉल में जिला के सभी निजी अस्पतालों के संचालकों के साथ मीटिंग को संबोधित कर रही थी।\nइस दौरान उन्होंने सर्वोदय अस्पताल की प्रशंसा करते हुए कहा कि अस्पताल द्वारा मरीजों को घरों में ही एडमिट कर उन्होंने होम सर्विस देनी शुरू की गई है। उन्होंने कहा कि यह एक बेहतरीन व्यवस्था है। इसमें हमें मरीज को ओक्सीमीटर, ऑक्सीजन और दवाओं के साथ-साथ टेलीफोन से सलाह देनी है। उन्होंने कहा कि इससे अस्पतालों का काफी बोझ कम होगा और लोगों को अच्छी सुविधाएं भी मिलेंगी। उन्होंने सर्वोदय अस्पताल द्वारा ही ग्रेटर फरीदाबाद स्थित जीवा केयर को टेकओवर कर वहां अस्थाई तौर पर 48 बैड की होम आईसोलेशन जैसी व्यवस्था करने के लिए भी बधाई दी।\nमीटिंग में एशियन अस्पताल द्वारा बताया गया कि उन्होंने ग्रेटर फरीदाबाद में अपने बनने वाले अस्पताल में अस्थाई तौर पर 20 बैड की व्यवस्था मरीजों की सुविधा के लिए की है। इस दौरान उपायुक्त ने सभी अस्पतालों की बैड, आईसीयू व ऑक्सीजन बैड की स्थिति की भी क्रमवार ढंग से जानकारी ली। इसके साथ ही ऑक्सीजन की आवश्यकता की जानकारी भी उपायुक्त ने सभी अस्पताल संचालकों से ली।\nमीटिंग में अतिरिक्त उपायुक्त सतबीर मान, सीटीएम मोहित कुमार, सीएमओ रणदीप सिंह पुनिया, एसीपी सैंट्रल सत्यपाल यादव सहित सभी अस्पतालों के संचालक व कई वरिष्ठ चिकित्सक भी मौजूद थे।\nPrevious articleकिताबें युवाओं में देश प्रेम एवं राष्ट्रीय भावना को करती हैं जागृत : पी.के.दास\nNext articleभीड़भाड़ वाले इलाकों में ड्रोन से निगरानी कर रही फरीदाबाद पुलिस, कॉविड के साथ-साथ अपराधों पर भी कसी जाएगी लगाम


Goodbye Doctor : A Tribute to Banwari Lal Sharma\nYou are here: Home / अलविदा डॉक्टर साहब!\nअलविदा डॉक्टर साहब!\n‘‘क्या किसी चैनल पर ब्रेकिंग न्यूज थी ?’’ मैंने पूछा। उस छोर पर गोविन्द पंत ‘राजू’ थे। मुझे लगा कि ‘साधना न्यूज चैनल उ. प्र.-उत्तराखंड’ का हैड होने के नाते उन्हें यह सूचना मिली होगी। ‘‘दाज्यू, आप भी क्या बात करते हैं! मीडिया बनवारी लाल शर्मा की मौत को ब्रेकिंग न्यूज बनायेगा ? अब आप को ही डट कर लिखना होगा। लोग जानें तो कि ऐसे लोग भी रहे हैं हमारे समाज में! ……मुझे तो फेसबुक पर आपकी पोस्ट से पता चला।’’\nअगले दिन, 27 सितम्बर की सुबह देहरादून से दो-तीन परिचितों के शिकायत भरे फोन आये, किसी अखबार में यह खबर न होने के बारे में। मुझे भी केवल ‘हिन्दू’ में यह समाचार दिखायी दिया।\nमगर मैं भी ज्यादा कहाँ जान पाया था डॉक्टर साहब को ? जाना होता तो आज इतना निरुपाय, इतना हताश न होता। कुछ तो आत्मविश्वास होता, कुछ तो रूपरेखा दिमाग में होती कि उनके काम को कैसे आगे बढ़ायेंगे…….\n‘‘राजीव जी, देश को आपकी बड़ी जरूरत है। अपने इन झमेलों को जल्दी निपटाइये।’’ मार्च 2011 में बनवारी लाल शर्मा जी का फोन आया था। मैं अपनी 70 साल पुरानी जमीन की लीज को फ्रीहोल्ड कराने के चक्कर में कई दिनों से देहरादून में फँसा हुआ था। महीनों लगे। सचिवालय के कई चक्कर काटे। बनवारी लाल जी एक टोली के साथ महाराष्ट्र के जैतापुर की यात्रा करने वाले थे। वहाँ फ्रांस की अरेवा कम्पनी द्वारा परमाणु ऊर्जा केन्द्र बनाये जाने का स्थानीय ग्रामीण उग्र विरोध कर रहे थे। सरकार ने उनका दमन करने के लिये अघोषित आपात्काल जैसी स्थितियाँ बना दी थीं। मैं अपनी मजबूरी पर कुढ़ता रहा। डॉक्टर साहब अपनी टोली लेकर चले गये। बाद में मालूम पड़ा कि जगह-जगह उन्हें गिरफ्तार करने, छोड़ने का ऐसा सिलसिला चला कि अन्ततः उन्हें वेश बदल कर, छिप-छिपा कर जैतापुर जाना पड़ा। उनका झक्क सफेद धोती-कुर्ता गँदला जाने के बाद कौन कह सकता था कि वे ठेठ किसान नहीं, पेरिस से डॉक्टरेट किये अन्तर्राष्ट्रीय ख्याति के गणितज्ञ हैं ?\nअप्रेल 2010 में भी ऐसा ही हुआ था। गुजरात में कहीं से उनका फोन आया था। ‘‘राजीव जी, छत्तीसगढ़ के माओवाद प्रभावित इलाकों में दंतेवाड़ा तक एक ‘शान्ति न्याय यात्रा’ तय हुई है। देश के अनेक बुद्धिजीवी, आन्दोलनकारी आने को तैयार हैंगे। आपको भी रायपुर पहुँचना है।’’ ‘‘मगर डॉक्टर साहब, उन तारीखों पर तो मेरा कार्यक्रम पहले से तय है। रुद्रप्रयाग जाना है ‘पहाड़’ के आयोजन में।’’ मैंने प्रतिवाद किया। ‘‘हाँ, वह भी जरूरी है,’’ उनकी आवाज में दर्द सा उभर आया, ‘‘कितनी कठिनाई से तो ऐसे कार्यक्रमों के लिये तैयारियाँ की जाती हैं। आप देख लें…..हो सके तो।’’ उन्होंने फोन रख दिया।\nमगर उस बार मैंने उनका आदेश मान लिया। शेखर पाठक से क्षमा माँगी और रायपुर पहुँच गया। अकेला था। थोड़ा डरा भी रहा कि कहीं कोई गुप्तचर पीछे न लगा हो। माओवादी बता कर रास्ते में कहीं ट्रेन से उतार कर गिरफ्तार न कर लिया जाऊँ। गिरदा के हर घंटे- दो घंटे में आते फोन हिम्मत बढ़ाते रहे। उस यात्रा में नारायण देसाई, प्रो. यशपाल, स्वामी अग्निवेश, राधा बहन, कुछ सेवानिवृत्त वाइस चांसलर, आई.आई.एम. अहमदाबाद के प्रोफेसर तथा अनेक ऐसे ही लोग थे। हमने खूब गालियाँ खाईं और बदतमीजी सही। जिन लोगों को छत्तीसगढ़ में व्यवस्था की जिम्मेदारी सौंपी गई थी, वे आतंकित हो कर लापता हो गये। फिर डॉक्टर साहब ने अपने विश्वस्त मनोज त्यागी और विवेकानन्द माथने को लगाया कि एक दिन आगे-आगे चल कर सब जगह रहने-खाने की व्यवस्था करें। हमने माओवाद के नाम पर जन साधारण को उकसा कर पैदा किये जा रहे उन्माद की तपिश सब जगह महसूस की। उस यात्रा के बाद जब डॉक्टर साहब को लगा कि स्वामी अग्निवेश ने उस यात्रा का निहितार्थ बदलने तथा उसका अपने पक्ष में इस्तेमाल करने की कोशिश की है तो वे स्वामी जी से भिड़ गये। दुर्भाग्य से वह पत्र व्यवहार मीडिया में भी चला गया। डॉक्टर साहब झारखंड और उड़ीसा में भी ऐसी ‘शान्ति न्याय यात्रा’ करना चाहते थे। उसका सुयोग नहीं बना।\nमुझे बनवारी लाल जी का सान्निध्य बहुत कम मिला। मई 2008 में राधा बहन, सुरेश भाई आदि के साथ दिल्ली में तत्कालीन मुख्यमंत्री भुवन चन्द्र खंडूरी को ‘नदी बचाओ अभियान’ की ओर से एक ज्ञापन देना था। राधा बहन से मिलने गांधी शान्ति प्रतिष्ठान गया तो उन्होंने कहा कि डॉ. बनवारी लाल शर्मा आपसे मिलने को बहुत उत्सुक हैं। यहीं पर उनका एक कार्यक्रम चल रहा है। उस रोज उनसे पहली मुलाकात हुई थी। वे उसी जून में कौसानी में स्वराज विद्यापीठ का एक शिविर करने जा रहे थे और मेरी मदद चाहते थे।\nलेकिन ‘नई आजादी उद्घोष’ पत्रिका के पाठक के रूप में उनसे लगभग 15-20 साल से परिचित था। इस महत्वपूर्ण पत्रिका के माध्यम से ही जाना था कि पेरिस के ‘ला मोंद’ अखबार ने भारत में 1991 के लोकसभा चुनाव होने से दो महीने पहले ही यह भविष्यवाणी कर दी थी कि मनमोहन सिंह भारत के अगले वित्तमंत्री होंगे। तब तक यह भी तय नहीं था कि पी. वी. नरसिंहा राव के नेतृत्व में कांग्रेस की सरकार बनेगी। यदि सरकार भाजपा की भी बनती तो भी मनमोहन सिंह उसमें होते, क्योंकि आर्थिक उदारीकरण लागू करने के लिये विश्व बैंक का हुक्म उन्हें वित्तमंत्री बनाने का था। इस रिपोर्ट से पहली बार इलहाम हुआ कि लोकतंत्र तो एक छù है, सरकारें तो कॉरपोरेट बनाते-बिगाड़ते हैं। फिर इसी पत्रिका से पता चला कि ‘एड्स’ कोई बीमारी नहीं, वरन् एक व्यावसायिक प्रपंच है। कैरी मुलीज नामक एक वैज्ञानिक ने चुनौती दी है कि यदि कोई साबित कर दे कि एच.आई.वी. से एड्स का कोई रिश्ता होता है, तो वे अपना ‘नोबेल पुरस्कार’ वापस कर देंगे। इस जानकारी से हमें अल्मोड़ा में हुए ‘सहयोग प्रकरण’ में अपना स्टैण्ड तय करने में आसानी हुई। स्वदेशी के अभियान के तहत ‘आजादी बचाओ आन्दोलन’ द्वारा ‘कोका-पेप्सी’ के विरोध में कड़ाके की ठंड और कोहरे में 29 जनवरी 2003 को उ.प्र., दिल्ली, हरियाणा, पंजाब और राजस्थान में बनाई गई 1,000 किमी की मानव श्रृंखला ने मुझे जबर्दस्त ढंग से उत्साहित किया। माधवानन्द मैनाली जी के उकसाने के बावजूद उस मानव श्रृंखला में मैं कहीं शामिल नहीं हो सका, इसका मुझे अफसोस रहा। बाद में ‘कोका-पेप्सी’ में जहर होने की ‘सेंटर फॉर साइंस एंड एन्वार्यनमेंट’ की सुनीता नारायण ने भी पुष्टि की तो बाबा रामदेव अपने खास अंदाज में इस मुद्दे को ले उड़े। दरअसल बाबा रामदेव को स्वदेशी की अवधारणा देने वाले राजीव दीक्षित बनवारी लाल जी के ही शिष्य थे, जो बाबा के मायाजाल में फँस कर उस ओर चले गये। फंडिंग के चक्कर में फँस कर एन.जी.ओ. हो जाने वाले तो ‘आजादी बचाओ आन्दोलन’ के बहुत सारे लोग हैं।\nतो बनवारी लाल जी से प्रत्यक्ष परिचय हो जाने पर मेरी जैसे लॉटरी खुल गई।\nवे गजब सादगी वाले इन्सान थे। कहीं जाना हो तो अकेले चले जायेंगे। रिजर्वेशन न मिला तो जनरल डिब्बे में अखबार बिछा कर लेटे हुए चले जायेंगे। अक्टूबर 2008 में पहली बार नैनीताल आये तो मैं परेशान हो गया। कब आ रहे हैं, किस ट्रेन से आ रहे हैं। पता ही नहीं चल पा रहा था। मोबाइल उन्होंने इस जिद में कभी नहीं रखा कि जब कोई स्वदेशी मोबाइल है ही नहीं तो क्यों रखें! इधर हम लोगों का काम बगैर मोबाइल के चलता ही नहीं था। इतना था कि जहाँ कहीं लैंडलाईन फोन की सुविधा मिल जाती, वहाँ से वे शमशेर बिष्ट को फोन कर देते। इसी से सम्पर्क बना रहा। काफी रात को वे नैनीताल पहुँचे तो तसल्ली हुई। मोबाइल न रखने की उनकी जिद से ऐसी समस्यायें कई बार पैदा हुई होंगी।\nउनके कारण ही राजनीतिक विकल्प ढूँढने के प्रयास में हम लोग ‘लोक राजनीतिक मंच’ और ‘जन संसद’ की प्रक्रिया से भी जुड़े। ऐसी कोशिश वे काफी पहले वे एन.ए.पी.एम. (जनान्दोलनों का राष्ट्रीय समन्वय) के रूप में कर चुके थे। ‘स्वराज विद्यापीठ’ के रूप में ‘आजादी बचाओ आन्दोलन’ का एक दफतर था और कुछ ऊर्जावान और अनुशासित कार्यकर्ता। अतः ऐसी हर पहल में डॉक्टर साहब को केन्द्रीय भूमिका निभानी पड़ती थी। उनका तन-मन देश को समर्पित था ही। वे डट कर काम करते और अन्य लोगों से भी कस कर काम लेते। किसी भी बैठक में रात दस-ग्यारह बजे तक बातचीत करने, जिम्मेदारी सौंपने की उनकी आदत से झुंझलाहट होती, मगर डॉक्टर साहब कभी थकते नहीं दिखाई देते थे। उनकी बेबाकी से लोग अलबत्ता परेशान रहते, विशेषकर वे लोग जिनके लिये वैकल्पिक राजनीति या तो फंडिंग का जरिया है या राजधानी दिल्ली में टीवी पर चेहरे दिखा कर देश का ठेकेदार बनने की। डॉक्टर साहब को मीडिया में चमकने की कोई जरूरत महसूस नहीं होती थी। इसके उलट वे हमेशा पीछे-पीछे ही रहते। इसीलिये एन.ए.पी.एम. हो, लोक राजनीति मंच हो या जन संसद……. इन सबके बोर्ड कुछ चुनिन्दा लोग उठा ले गये। मुझे यह जान कर ताज्जुब हुआ कि 1 सितम्बर 2012 को गुड़गाँव में ‘लोक राजनीति मंच’ की जो बैठक हुई, उसमें बनवारी लाल शर्मा और रवि किरण जैन आमंत्रित ही नहीं किये गये। जबकि यही दो लोग इस प्रक्रिया को शुरू करने वाले थे।\nऐसे खुदगर्ज व्यवहार से डाक्टर साहब दुःखी तो बहुत होते थे, लेकिन हिम्मत नहीं हारते थे। इधर उन्होंने एन.जीओ., फंडजीवी और मीडिया में चेहरा चमकाने वालों से एकदम अलग होकर ‘आजादी बचाओ आन्दोलन’ में ही पूरी शक्ति लगाने का फैसला कर लिया था। नवम्बर में इन्दौर में होने वाले ‘आजादी बचाओ आन्दोलन’ के राष्ट्रीय सम्मेलन में ‘पानी’ को लेकर बड़ा आन्दोलन छेड़ने की तैयारी भी हो गई थी। मगर दैव को स्वीकार नहीं था कि बनवारी लाल जी हमारा मार्गदर्शन करें!\nपेरिस से डॉक्टरेट कर इलाहाबाद विश्वविद्यालय में गणित का विभागाध्यक्ष और डीन साइंस होने वाला तथा आठ वर्षों तक ‘अन्तर्राष्ट्रीय गणित परिषद’ का अध्यक्ष रहने वाला व्यक्ति कैसे गांधी दर्शन से जुड़ा रहा होगा और कैसे जे.पी. के सान्निध्य में आ कर आपात्काल में 17 महीनों के लिये जेल पहुँचा होगा, इसके बारे में उनके पुराने साथी ही विस्तार से बता सकते हैं। मगर आजकल के अपने विषय के ग्रन्थ पढ़ने से ज्यादा अपने टीए/डीए का हिसाब लगाने में व्यस्त रहने वाले आज के मास्टरों को देख कर कल्पना भी नहीं की जा सकती कि बनवारी लाल शर्मा जैसे लोग भी हमारे समाज में होते हैं।\n1989 में इलाहाबाद में लोक स्वराज अभियान, जो दो साल बाद सेवाग्राम में ‘आजादी बचाओ आन्दोलन’ में रूपान्तरित हो गया, से जुड़ जाने के बाद डॉक्टर साहब की जिन्दगी का यही लक्ष्य रह गया। मासिक पत्रिका ‘नई आजादी उद्घोष’ से समसामयिक राजनीति का यथार्थ समझने वाले पाठक बने, उन्हीं में से आजादी बचाओ के कार्यकर्ता भी निकले। इसीलिये 2003 की मानव श्रृंखला, जिसमें 10 लाख छात्र-छात्रायें और किसान शामिल हुए थे, हो सकी। जहाँ-जहाँ कोई आन्दोलन होने की सुगबुगाहट होती, डॉक्टर साहब वहाँ सबसे पहले पहुँच जाने वालों में होते। वे वहाँ लोगों को वैचारिक रूप से साफ करते और आन्दोलन को संगठित करने में मदद करते। गैट (डंकल प्रस्ताव) के साथ ‘आजादी बचाओ आन्दोलन’ की जो लड़ाई शुरू हुई, उसके नये-नये मोर्चे खुलते रहे। पेप्सी-कोक के खिलाफ घेराबन्दी, भू विस्थापन का विरोध, बिल्डरों के लिये भूमि अधिग्रहण पर रोक, परमाणु बिजली संयंत्रों का विरोध, गंगा एक्सप्रेस वे जैसे दर्जनों मोर्चे खुले और अभी चालू हैं। सिर्फ विरोध के लिये विरोध नहीं, बल्कि रचनात्मक प्रयोग करना भी उनकी नजर में था। इसीलिये आजादी बचाओ आन्दोलन ने प्रोड्यूसर्स कम्पनी बना कर झारखंड में ताप बिजलीघर और उत्तराखंड में छोटी जल विद्युत परियोजनायें बनाने के प्रयोग में भी हाथ डाला, ताकि बड़ी कम्पनियों के साम्राज्यवाद का एक विकल्प जनता को दिया जा सके और वह अपने प्राकृतिक संसाधनों के साथ मालिक की तरह इज्जत के साथ रहना सीख सके, नौकर की तरह नहीं।\nमहीने में शायद चार-पाँच दिन वे इलाहाबाद में रह पाते होंगे। बाकी सारा देश उनका घर था। हर जगह उनके मित्र थे, जो उन पर विश्वास कर उन्हें आर्थिक मदद करने को भी तैयार रहते थे। इस विश्वास के आधार पर ही स्वराज विद्यापीठ का विशाल भवन खरीदा जा सका। इसीलिये फंडिंग के इस दौर में जब काले और सफेद के बीच की विभाजक रेखा अदृश्य जैसी हो गई है, बनवारी लाल शर्मा निर्विवाद और निष्कलंक बने रह सके। बदलाव की लड़ाई के नाम पर जब व्यक्तिगत अहं बड़े उद्देश्य के आगे अड़ंगा लगाते दिखते हैं, तब बनवारी लाल जी जैसे भीड़ में खो जाने वाला कार्यकर्ता दूसरा नहीं दिखता। हम लोग किसी के मरने के बाद औपचारिक रूप से हमेशा कह देते हैं कि ‘उनके मरने से अपूरणीय क्षति हुई है।’ मगर डॉ. बनवारी लाल शर्मा के मरने पर पूरी सच्चाई से कह रहा हूँ कि यह क्षति बहुत जल्दी पूरी होती नहीं दिखाई दे रही है।\nPosted in विविध, श्रद्धांजली Tagged banwari lal sharma, tribute


RRB Group D 2019 Exam Date: Railway Recruitment Board RRB Group D CBT Exam to be held on 1 march, know latest updates at @rrbcdg.gov.in - आरआरबी ग्रुप डी एग्जाम 1 मार्च को हो सकती है आयोजित, देखें लेटेस्ट अपडेट @rrbcdg.gov.in\nRRB Group D 2019 Exam Date: भारतीय रेलवे भर्ती बोर्ड द्वारा ग्रुप डी का लिखित एग्जाम 1 मार्च को आयोजित किया जाएगा. जबकि एग्जाम के लिए एडमिट कार्ड ऑफिशियल वेबसाइट पर6दिन पहले जारी किया जाएगा. ग्रुप डी एडमिट कार्ड जारी होने के बाद अभ्यर्थी विभाग की ऑफिशियल वेबसाइट पर जाकर डाउनलोड कर सकेंगे.\nभारतीय रेलवे भर्ती बोर्ड द्वारा ग्रुप डी का लिखित एग्जाम 1 मार्च को आयोजित किया जाएगा. जबकि एग्जाम के लिए एडमिट कार्ड ऑफिशियल वेबसाइट पर6दिन पहले जारी किया जाएगा. ग्रुप डी एडमिट कार्ड जारी होने के बाद अभ्यर्थी विभाग की ऑफिशियल वेबसाइट पर जाकर डाउनलोड कर सकेंगे. (फोटो क्रेडिट ऑफिशियल वेबसाइट आरआरबी)\nनई दिल्ली. RRB Group D 2019 Exam Date: भारतीय रेलवे भर्ती बोर्ड यानी आरआरबी (RRB) की तरफ से ग्रुप डी (Gruop d) एग्जाम 1 मार्च तक आयोजित की जा सकती है. आरआरबी ग्रुप डी एग्जाम के लिए लगभग2करोड़ अभ्यर्थियों ने आवेदन किया है. हालांकि भारतीय रेलवे भर्ती बोर्ड की तरफ से एग्जाम डेट ऑफिशियल वेबसाइट http://www.rrbcdg.gov.in/ पर जारी नहीं की गई है. लेकिन रिपोर्ट्स की मानें तो एग्जाम डेट 15 जनवरी 2020 तक जारी की जा सकती है.\nभारतीय रेलवे भर्ती बोर्ड के एक रिटायर अधिकारी की मानें तो विभाग इस परीक्षा आयोजित कराने वाली एजेंसी को नियुक्त करने की तैयारी में जुटा हुआ है. जल्द ही एजेंसी की नियुक्ति करने के बाद एग्जाम आयोजित किया जाएगा. भारतीय रेलवे भर्ती बोर्ड द्वारा ग्रुप डी भर्ती के जरिए कुल 1 लाख पदों पर नियुक्तियां की जाएंगी. अधिक जानकारी अभ्यर्थी विभाग की ऑफिशियल वेबसाइट पर जाकर प्राप्त कर सकते हैं.\nभारतीय रेलवे भर्ती बोर्ड द्वारा ग्रुप डी के पदों पर अभ्यर्थियों का चयन तीन चरण एग्जाम के बाद किया जाएगा. पहले चरण का एग्जाम सीबीटी एग्जाम होगा. यह एग्जाम ऑफलाइन मोड में आयोजित किया जाएगा. सीबीटी की परीक्षा में सफल होने वाले अभ्यर्थियों को फिजिकल एफिशिएंसी टेस्ट के लिए बुलाया जाएगा और उसके बाद मेडिकल एग्जाम एग्जाम व डॉक्यूमेंट्स वेरिफिकेशन की परीक्षा आयोजित की जाएगी.\nभारतीय रेलवे भर्ती बोर्ड द्वारा परीक्षा के लिए एडमिट कार्ड ऑफिशियल वेबसाइट पर6दिन यानी कि 1 सप्ताह पहले जारी किया जाएगा. एडमिट कार्ड जारी होने के बाद अभ्यर्थी विभाग की ऑफिशियल वेबसाइट पर जाकर डाउनलोड कर सकेंगे. एडमिट कार्ड अभ्यर्थी डाउनलोड कर लें, क्योंकि बिना एडमिट कार्ड के किसी भी अभ्यर्थी को परीक्षा कक्ष में प्रवेश नहीं दिया जाएगा.


जमीन अधिग्रहण किये बिना गंगा पुल का बन रहा एप्रोच पथ, आक्रोशित लोगों ने रोका निर्माण कार्य\n17-Jul-2019 09:48 PM\nMUNGER : मुंगेर में गंगा नदी पर बने रेल सह सड़क पुल के एप्रोच पथ निर्माण कार्य पर किसानों के मुआबजे की तलवार लटकती नजर आ रही है. बिहार सरकार ने जनवरी 2019 लोकसभा चुनाव के मद्देनजर वोट बैंक की राजनीति के तहत किसानों को मुआवजा देने की घोषणा तो कर दी. लेकिन घोषणा के छः माह गुजर जाने के बाद किसानों का धैर्य जवाब दे रहा है. इसी सिलसिले में बुधवार को किसानों ने एप्रोच पथ निर्माण कार्य को रोक दिया.\n2018 में एक संवाददाता सम्मेलन का आयोजन कर NHAI के लोगों ने बताया था की गंगा नदी पर बने रेल सह सड़क पुल के एप्रोच पथ निर्माण कार्य के रास्ते हर रुकावट दूर हो गई है. इसे पूरा करने का लक्ष्य 36 माह रखा गया था. लेकिन आज NHAI का यह दावा झूठा नजर आ रहा है. क्योंकि जिला प्रशासन ने किसानों की जमीन को बिना अधिग्रहण के ही उस पर काम शुरू करवा दिया है. इससे किसान काफी उग्र हो गए है और अपने आप को छला सा महसूस कर रहे हैं.\nबताया जा रहा है की एप्रोच पथ निर्माण कार्य से लालदरवाजा इलाके में लगभग 120 रैयतों की 9.23एकङ जमीन है. जिससे लगभग 200 परिवारों विस्थापित होंगे. इस जमीन अब सरकार टोपो लैंड कह कर मुआवाज देने से पीछे हट रही है. जबकि वर्ष 2000 में गंगा पुल निर्माण के समय इन्हीं किसानों को जमीन पर बोल्डर रखने की एवज में मुआवजा दे चुकी है. अब यह सवाल उठता है आज अचानक से ये जमीन टोपो लैंड कैसे हो गया.\nइस मामले को लेकर सदर अनुमंडलाधिकारी खगेश चंद्र झा ने किसानों से वार्ता कर निपटने की कोशिश की. लेकिन सब बेकार साबित हुआ.\nगंगा पुल का एप्रोच पथ


मैच टाई, सुपर ओवर टाई, बाउंड्री के दम पर दुनिया का नया बादशाह बना इंग्लैंड\nWWW.INDINOMPCG.COM | Updated on 15 Jul, 2019 09:02 AM IST\nवर्ल्ड कप में इस कदर रोमांचक मुकाबले की कल्पना शायद ही किसी ने की होगी। पहली बार वनडे वर्ल्ड कप टूर्नमेंट के नॉक आउट मुकाबलों के लिए सुपर ओवर का नियम लागू किया गया था और खिताबी मुकाबले का फैसला इसी के आधार पर हुआ। दोनों टीमों ने अंत तक मैच नहीं छोड़ा और 241 रन पर मैच टाई हुआ। इसके बाद दोनों टीमों के बीच सुपर ओवर भी टाई रहा और वर्ल्ड चैंपियन का फैसला बाउंड्री के दम पर हुआ, जहां इंग्लैंड ने बाजी मार ली। मैच के इस रिजल्ट से पहले सुपर ओवर में इंग्लैंड ने स्कोरबोर्ड पर 15 रन टांग कर न्यू जीलैंड को 16 रन की चुनौती दी। लेकिन कीवी टीम भी यहां 15 रन ही बना पाई और मुकाबला एक बार फिर टाई हो गया। अब नियमों के मुताबिक खिताब का फैसला ज्यादा बाउंड्री के दम पर होना था और इंग्लैंड ने यहां बाजी मार ली। न्यू जीलैंड ने अपनी पारी में2छक्के और 14 चौके जमाए थे, जबकि मेजबान इंग्लैंड ने यहां2छक्के और 22 चौके जमाए थे। इसके दम पर उसने पहली बार वर्ल्ड चैंपियन बनने की उपलब्धि हासिल कर ली। पहली बॉल पर ही बड़ी इंग्लिश टीम की धड़कनें 242 रन के लक्ष्य का पीछा करने उतरी इंग्लैंड की लिए पारी की पहली ही गेंद पर मुश्किल खड़ी हो गई थी, जब बोल्ट की गेंद जेसन रॉय के पैड पर जा लगी। कीवी टीम ने जोरदार अपील की थी। लेकिन अंपायर ने इसे ठुकरा दिया। कप्तान केन विलियमसन ने ट्रेंट बोल्ट से सलाह-मशविरा कर रीव्यू मांग लिया। टीवी कैमरे से साफ था कि यह बहुत करीबी मामला था मिलीमीटर के अंतर से यह फैसला अंपायर कॉल में चला गया। यानी यहां अपायर ने आउट दिया होता तो इंग्लैंड को पहली सफलता मिल जाती।\nEoin Morgan - Cricket World Cup winning captain!\nHow does that sound, @Eoin16? #NZvENG | #CWC19Final | #CWC19 pic.twitter.com/YuCEqLIvME\nनहीं चले जेसन रॉय-जो रूट\nहालांकि जेसन रॉय (17) आज कुछ खास नहीं कर पाए और मैट हेनरी ने उन्हें अपना पहला शिकार बनाया। इस विकेट के बाद कीवी गेंदबाजों ने इंग्लिश टीम पर दबाव और बढ़ा दिया और रनगति पर अंकुश लगाए रखा। नंबर3पर खेलने आए जो रूट ने 30 बॉल खेलकर7रन ही बनाए और कोलिन डि ग्रैंडहोम ने उन्हें विकेटकीपर टॉम लाथम के हाथों कैच आउट कराया। जॉनी बेयरस्टो भी लौटे इसके तीन ओवर बाद ही एक छोर पर डेट दूसरे ओपनिंग बल्लेबाज जॉनी बेयरस्टो भी लोकी फर्ग्युसन की गेंद पर बोल्ड हो गए। बेयरस्टो ने 44 बॉल की अपनी पारी में7चौकों की मदद से 36 रन बनाए। यह 20वें ओवर में इंग्लिश टीम को तीसरा झटका था और अभी स्कोरबोर्ड पर सिर्फ 71 रन ही टंगे थे।\nमॉर्गन को शॉर्ट बॉल पर घेरा इसके बाद कप्तान इयोन मॉर्गन पर कीवी टीम ने अपनी सोची समझी रणनीति के तहत हमला जारी रखा और शॉर्ट बॉल के फेर में एक बार फिर फंसा लिया। 24वें ओवर में कप्तान विलियमसन ने बोलिंग में परिवर्तन किया और यहां रणनीति काम कर गई। जेम्स नीशम की पहली ही बॉल पर मॉर्गन कैच आउट हो गए। नीशम ने शॉर्ट बॉल के जाल में ही संघर्ष कर रहे मॉर्गन को फांस लिया।\nलॉकी फर्ग्युसन का उम्दा कैच मॉर्गन (9) ने शॉर्ट बॉल पर पॉइंट बाउंड्री की ओर शॉट घुमाया था। वहां तैनात लोकी फर्ग्युसन ने आगे की ओर डाइव लगाते बेहतरीन कैच पकड़ा। अंपायर ने इसे तीसरे अंपायर के पास जरूर भेजा था। लेकिन कैमरे में साफ हो गया कि लोकी ने यहां सुरक्षित कैच लपका है और कीवी टीम को चौथी सफलता मिल गई। यह 86 के स्कोर पर इंग्लैंड को चौथा झटका था और अपना चौथा वर्ल्ड कप फाइनल खेल रही इंग्लैंड एक बार खिताब से दूर होती दिख रही थी।\nबटलर-स्टोक्स ने संकट से निकाला यहां अभी क्रीज पर आए बेन स्टोक्स का साथ निभाने जोस बटलर आ गए और दोनों ने एक बार फिर इंग्लैंड की बिखरी हुई पारी को सहेजने का काम एक बार फिर से शुरू किया। पहले दोनों ने हालात से तालमेल बैठाया और फिर सेट हो जाने के बाद एक बार फिर कीवी टीम पर हमला बोलने की रणनीति पर काम किया। दोनों ही बल्लेबाजों ने अपने-अपने अर्धशतक भी पूरे किए और 110 की साझेदारी करते हुए इंग्लैंड की पारी को जीत की पटरी पर ले आए। लेकिन यहां जोस बटलर ने बढ़ रहे औसत पर काबू करने के लिए तेजी से प्रहार किए और इस बीच लोकी फर्ग्युसन की गेंद पर वह डीप कवर में टिम साउदी ने कैच लपककर उनकी पारी को खत्म कर दिया।\nइससे पहले न्यू जीलैंड ने इंग्लैंड के सामने 242 रनों का लक्ष्य रखा था। अपने गेंदबाजों के दम पर मेजबान टीम ने न्यू जीलैंड को बड़ा स्कोर बनाने से रोका। न्यू जीलैंड की ओर से हेनरी निकोल्स (55) और टॉम लाथम (47) उपयोगी पारियां खेलीं। कप्तान केन विलियमसन ने 30 रनों की पारी खेली। इंग्लैंड की ओर से लियाम प्लंकेट और क्रिस वोक्स ने 3-3 विकेट लिए।\nफिर फेल हुए गप्टिल\nरविवार को इंग्लैंड की राजधानी लंदन के लॉर्ड्स मैदान पर टॉस जीतकर पहले बल्लेबाजी करने का फैसला किया। न्यू जीलैंड के सलामी बल्लेबाज मार्टिन गप्टिल एक बार फिर बड़ी पारी खेलने में असफल रहे। गप्टिल 19 रन बनाकर क्रिस वोक्स की गेंद पर LBW हुए। उन्हें अंपायर ने आउट दिया था इसके बाद उन्होंने रिव्यू लेने का फैसला किया जो उनके खिलाफ गया। अंपायर कुमार धर्मसेना इस फैसले से काफी राहत महसूस कर रहे होंगे क्योंकि इससे पहले उन्होंने दूसरे सलामी बल्लेबाज हेनरी निकोल्स को आउट दिया था जिसे तीसरे अंपायर ने पलट दिया था।\nविलियमसन-हेनरी ने संभाला\nइसके बाद कप्तान केन विलियमसन ने हेनरी निकोल्स के साथ मिलकर कीवी पारी को पटरी पर लाने का प्रयास किया। दोनों ने दूसरे विकेट के लिए 74 रन जोड़े। विलियमसन को प्लंकेट ने आउट किया। उनकी एक कटर बॉल विलियमसन के बल्ले का किनारा लेते हुए विकेटकीपर जोस बटलर के दस्तानों में गई। हालांकि अंपायर धर्मसेना ने इसे भी नॉट आउट दिया था लेकिन इंग्लैंड के कप्तान इयॉन मोर्गन ने रिव्यू लिया और फैसला उनके पक्ष में गया। विलियमसन 30 रन बनाकर आउट हुए।\nप्लंकेट का एक और झटका\nइंग्लैंड को प्लंकेट ने जल्द ही एक और कामयाबी दिलाई जब उन्होंने हाफ सेंचुरी बना चुके निकोल्स को बोल्ड कर दिया। निकोल्स ने 55 रनों की पारी खेली। इतने कम अंतराल पर दो विकेट खोने से न्यू जीलैंड के रन बनाने की रफ्तार पर काफी असर पड़ा।\nटेलर भी अंपायरिंग का शिकार भारत के खिलाफ सेमीफाइनल में अर्धशतकीय पारी खेलने वाले रोस टेलर से टीम को काफी उम्मीदें थीं लेकिन वह सिर्फ 15 रन बनाकर मार्क वुड की गेंद पर LBW दे दिया। अंपायर मैरिस इरेसमस ने उन्हें आउट करार दिया लेकिन रीप्ले में साफ हो गया था कि गेंद स्टंप के ऊपर से जा रही थी हालांकि न्यू जीलैंड के पास कोई रिव्यू नहीं बचा था।\nसाझेदारियां बनती-बिगड़ती रहीं टॉम लेथम और जिमी नीशम ने पारी को संवारने का प्रयास किया। इन दोनों ने रनगति को रफ्तार देने का भी प्रयास किया लेकिन जब यह साझेदारी बनती नजर आ रही थी तभी नीशम को एक और कटर पर प्लंकेट ने आउट किया। उनकी गेंद पर बड़ा शॉट खेलने के चक्कर में मिड ऑन पर जो रूट को कैच थमा बैठे।


आरबीआई: SBI ने 11932 हजार करोड़ रूपये के फंसे कर्ज का ब्योरा छुपाया\nImage Credits: Economic Times/The News Minute\nआरबीआई ने एसबीआई के एनपीए और प्रोविजनिंग के आकंड़ों में अंतर पाया है. सार्वजनिक क्षेत्र के भारतीय स्टेट बैंक (एसबीआई) की बीते वित्त वर्ष की गैर निष्पादित आस्तियों (NPA) में करीब 12,000 करोड़ रुपये का अंतर पाया गया है.\nएसबीआई ने शेयर बाजारों को भेजी सूचना में कहा कि भारतीय रिजर्व बैंक द्वारा किए गए आकलन के अनुसार बीते वित्त वर्ष में एसबीआई का सकल एनपीए 1,84,682 करोड़ रुपये था. यह बैंक द्वारा दिखाए गए 1,72,750 करोड़ रुपये के सकल एनपीए से 11,932 करोड़ रुपये अधिक है. नेट एनपीए की रिपोर्टिंग में भी 11,932 करोड़ रुपए का अंतर मिला. इस हिसाब से एनपीए की प्रोविजनिंग करने के बाद बैंक को 6,968 करोड़ रुपए का घाटा हो रहा था, लेकिन एसबीआई ने 862 करोड़ रुपए का मुनाफा घोषित किया था.\nएसबीआई ने पिछले महीने एक सर्कुलर में कहा था कि अंतर और प्रावधान के बारे में खुलासा महत्वपूर्ण होता है. इसका तत्काल खुलासा करने की जरूरत होती है. इसके अलावा यह सूचना मूल्य की दृष्टि से भी संवेदनशील होती है. ऐसे में सूचीबद्ध इकाई को इसका तुरंत खुलासा करने की जरूरत होती है.\nएसबीआई ने 65,895 करोड़ रुपए का नेट एनपीए बताया था. आरबीआई के मुताबिक 77,827 करोड़ रुपए था. एनपीए की प्रोविजनिंग के आंकड़ों में 12,036 करोड़ रुपए का फर्क पाया गया. एसबीआई ने यह रकम 1 लाख6हजार 856 करोड़ रुपए बताई, आरबीआई ने 1 लाख 18 हजार 892 करोड़ रुपए का आकलन किया.\nप्रोविजनिंग वो प्रकिया हैं जिसमें बैंक अपने प्रॉफिट में से कुछ पैसे अलग रखती हैं जिसका इस्तिमाल बढ़ते एनपीए की घाटे को कम करने के लिए किया जाता है.


दिनारा: सत्ताधारी दल के मंत्री और बीजेपी के दिग्गज नेता के बीच ही है टिकटों का घमासान…\nBihar Assembly Election 2020, Top Stories\nसूबे में चुनाव की तारीखें कभी भी घोषित हो सकती हैं. कोरोना के संक्रमण के बावजूद चुनाव आयोग अपनी तैयारियों में जुटा है. सत्तारूढ़ दल चाह रहे हैं कि चुनाव समय पर हो. विपक्ष के नेता आपत्ति जता रहे हैं. जनता हलकान भी है और हैरान भी, लेकिन चुनाव का माहौल चपता दिखाई दे रहा है. ऐसे में ‘द बिहार मेल’ आपके लिए रोहतास जिले के एक और हॉटमहॉट सीट के राजनैतिक और जातीय समीकरण के साथ ही संबंधित सीट से जुड़े किस्से लेकर आया है. किस्सा है रोहतास जिले की हाईप्रोफाइल दिनारा सीट का. दिनारा 210. पिछली बार आमने-सामने लड़ने वाले दो प्रत्याशी इस बार एक ही गठबंधन का हिस्सा हैं. दोनों की अपनी दावेदारियां और तैयारियां हैं. महागठबंधन (आरजेडी) के लोग बूथ जीतने की कवायद में लगे हैं- अब आगे…\nकि सत्तारूढ़ एनडीए में ही है टिकट का घमासान-\nअब इस बात को तो बार-बार बताने की जरूरत नहीं फिर भी बता देते हैं कि साल 2015 के विधानसभा चुनाव में नीतीश कुमार और लालू प्रसाद साथ थे. जाहिर तौर पर ढेर सारी चीजें बदल गईं थीं. ऐसे में महागठबंधन ने तब दिनारा विधानसभा से जय कुमार सिंह को ही फिर से टिकट थमाया था. एनडीए के लिहाज से यहां भाजपा ने राजेन्द्र सिंह को अपना दावेदार बनाया था. संघ की पृष्ठभूमि वाले राजेन्द्र सिंह महज 2651 वोटों से हारे. इस विधानसभा से जीतने के बाद जहां जय कुमार सिंह कैबिनेट मंत्री बने, वहीं हार के बाद राजेन्द्र सिंह संगठन के काम में लगे रहे. इस बार भी दोनों दावेदार हैं और सक्रियता बनाए हुए हैं. इस बीच जब भाजपा ने ‘बिहार जन संवाद’ किया. तब भी प्रदेश कार्यालय में मंच संचालन करते हुए राजेन्द्र सिंह ही दिखे. जाहिर तौर पर इस बार भी भीतरी और बाहरी खींचतान देखने को मिलेगी.\nसीएम नीतीश कुमार के साथ जय कुमार सिंह\nहिंदी पट्टी में चुनाव और राजनीति की चर्चा जातियों के बगैर पूरी नहीं होती. बक्सर लोकसभा के अंतर्गत आने वाले इस विधानसभा की रूपरेखा भी साल 2010 के विधानसभा चुनाव में बदली हुई दिखी. 2010 के चुनाव से पूर्व इस विधानसभा में करगहर, कोचस और दिनारा प्रखंड के हिस्से आते थे और बदले परिसीमन के बाद दावथ और सूर्यपुरा भी शामिल हो गया. ऐसी आम बात है कि इस सीट पर यादव बिरादरी के मतदाताओं की अच्छी संख्या है. राजपूत बिरादरी के मतदाता दूसरे नंबर पर हैं. कुशवाहा बिरादरी के मतदाताओं की संख्या 22,000 के करीब है. ब्राह्मण मतदाताओं की संख्या 15,000 के आसपास है. इनके अलावा वैश्य व अन्य पिछड़ा वर्ग की आबादी मिलाने के बाद 40,000 के आसपास है. ऐसे में सारी पार्टियां अपने-अपने वोटबैंक के लिहाज से तैयारियां कर रही हैं. हालांकि बीते चुनाव में आमने-सामने दो राजपूत जाति से ताल्लुक रखने वाले दावेदार ही लड़े थे.\nसभी दलों के उम्मीदवार कर रहे तैयारी-\nगौरतलब है कि जय कुमार सिंह यहां से विधायक हैं और सूबे में काबीना मंत्री भी हैं. उनके जिम्मे विज्ञान और प्रौद्योगिकी मंत्रालय की जिम्मेदारी है. एनडीए के भीतर ही टिकटों की दावेदारी को लेकर हमारी बात जद (यू) के जिलाध्यक्ष नागेंद्र चंद्रवंशी से हुई. नागेंद्र चंदवंशी एनडीए के भीतर ही टिकटों की हो रही दावेदारी के लिहाज से कहते हैं, “देखिए जय कुमार सिंह यहां से सीटिंग विधायक हैं और वे इस क्षेत्र में लगातार सक्रिय हैं. वे यहीं से लड़ेंगे.” सत्ताविरोधी लहर और क्षेत्र में नामौजूदगी के सवाल को वे सिरे से नकार देते हैं. हमने कई कोशिशें जय कुमार सिंह से सम्पर्क करने हेतु भी कीं लेकिन उनसे सीधे संपर्क नहीं हो सका.\nइलाके में सक्रियता और दावेदारी के सवाल पर राजेन्द्र सिंह हमसे बातचीत में कहते हैं, “देखिए मैं अपने संगठन के लिहाज से दावेदारी कर रहा हूं. चुनाव हारने के बावजूद मैं इलाके की समस्याओं के समाधान पर काम करता रहा हूं. चाहे वो एनएच 30 का सवाल हो या फिर इलाके की और किन्हीं सड़कों का हो. कोरोना काल और देश भर से लौटते मजदूरों के लिए भोजन की व्यवस्था भी की. लाखों लोगों को खिलाया- चप्पल बंटवाए.”\nबीते विधानसभा चुनाव में पटना की सड़कों पर लगे राजेन्द्र सिंह के पोस्टर्स\nमहागठबंधन के भीतर तैयारी और दावेदारी के सवाल पर राजद के जिलाध्यक्ष गिरिजा चौधरी हमसे बातचीत में कहते हैं, “देखिए दावेदार तो कई हैं लेकिन अभी कुछ तय नहीं हुआ है. महागठबंधन के भीतर भी सीटों का बंटवारा होना है. शीर्ष नेतृत्व हमसे पूछेगा तो हम बताएंगे. अभी तो हम लोग बूथ कमेटी बनाने और बूथ को मजबूत करने में लगे हैं. प्रदेश नेतृत्व की ओर से मीटिंग में यही तय हुआ है. बूथ जीतेंगे तो सरकार बनाएंगे”.\nतो कुछ ऐसी है बक्सर लोकसभा और रोहतास जिले के हाई प्रोफाइल ‘दिनारा विधानसभा’ के सियासी घमासान की कहानी, लेकिन एक बात तो स्पष्ट है कि एनडीए के भीतर ही टिकटों के लिए संघर्ष और किसी एक नेता का टिकट तय हो जाने के बाद भी इस विधानसभा की सियासी हलचल देखने लायक होगी. प्रत्यक्ष और अप्रत्यक्ष तौर पर ढेर सारी गिरहें देखने को मिलेंगी.\nTagsBuxar LoksabhaCaste Politics in BiharCrime And Politics In BiharDinara 210Dinara Politics And EquationDinara VidhansabhaJai Kumar Singh DinaraMigration In BiharPressure Politics In BiharRajendra Singh DinaraRSS In BiharSasaram District


क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है, ऑनलाइन ट्यूशन\nदीपांशु अरोरा रिलीज़ की तारीख - मई 21, 2020\nएक बार आपने Binomo को join कर लिया है। अब आपके सामने इसे इस्तमाल करना का option होता है। Binomo में अपना पैसा Deposit करने से पहले मैं आपको बता दूँ की आपको इनके Demo Account का पूर्ण इस्तमाल करना होगा। अगर आप इस demo account में अभ्यस्त हो चुके हैं तब आपको अब real trading शुरू करना चाहिए। ऐसे में Binomo Accounr में fund deposit करने के लिए आपको कुछ steps का पालन करना पड़ता है। आईक्यू विकल्प पर, पैसे वापस लेने के लिए वास्तव में प्रदान किया जाता है,उसी तरह से खाते की भरपाई के रूप में। यह एक कार्ड या भुगतान प्रणाली है (जो आपके लिए अधिक सुविधाजनक है) सीआईएस देशों के क्षेत्र में परिचालन: क्यूवी, यांडेक्स, वेबमोनी। यहां तर्क सरल है: यदि एक व्यापारी ने एक मुद्रा में सिस्टम में पैसा लगाया है, वैसे ही उसे अपना पैसा क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है वापस मिल जाएगा। बाउची (Bauchi) पश्चिमी अफ़्रीका में स्थित नाइजीरिया देश का एक राज्य है। यह देश के पूर्वोत्तरी भाग में स्थित है।\nमैं इस आदत का पालन करता हूँ और इसका फायदा भी होता है. इससे सिर्फ पैसों की बचत ही नहीं होती, बल्कि अच्छा और साफ़ पानी साथ में पीने को उपलब्ध रहता है. बोतल खाली हो जाए तो दुबारा भरा भी जा सकता है। निजी संपदा प्रबंधन एक निवेश सलाहकार अभ्यास है जिसमें निजी व्यक्तियों के लिए वित्तीय नियोजन, पोर्टफोलियो प्रबंधन और अन्य समेकित वित्तीय सेवाएं शामिल हैं, न कि निगमों, ट्रस्ट, समूहों या अन्य प्रकार के ग्राहकों के लिए। समर्थन और प्रतिरोध की पहचान के संबंध में, व्यापारी अक्सर भ्रमित हो जाते हैं क्योंकि उन्हें चुनने के लिए वांछित समय सीमा नहीं पता है। इस बढ़त के बारे में सबसे अच्छी बात यह है कि समय सीमा के संबंध में हमारी कोई सीमाएँ नहीं हैं। हम आपूर्ति और मांग पर किसी भी समय सीमा व्यापार का चयन कर सकते हैं। चलो छोटे और लंबे व्यापार सेटअप में आते हैं।\nवीएसए के अधिक सटीक विश्लेषण के लिए, आपको वायदा से सीधे डेटा की आवश्यकता होती है, आप उन्हें वुल्फिक्स, एसबीप्रो और अन्य जैसे विश्लेषणात्मक टर्मिनलों से ले सकते हैं। पूर्ण-विकसित VSA विश्लेषण के लिए, आपको मार्केट प्रोफाइल, मार्केट वॉल्यूम, फॉरेक्स पर टिक वॉल्यूम और केवल डेटा होना चाहिए। उचित कौशल के साथ, यहां तक कि टिक वॉल्यूम का विश्लेषण करते हुए, ट्रेडों में अधिक सटीक इनपुट और आउटपुट के माध्यम से मुनाफा बढ़ा सकते हैं। कैसे बनें की मुख्य विशेषता यह है कि विदेश में एक कंपनी को पंजीकृत करना आवश्यक है।\nयह प्रक्रिया कैसे काम करती है इसके बारे में अधिक जानकारी के लिए खनन देखें। ब्रोकरनोट्स के अनुसार, 14 मिलियन लोग ऑनलाइन व्यापारी हैं, और यह माना जाता है कि विदेशी मुद्रा व्यापार में लगभग 10M देरी होती है । उनमें से सबसे बड़ा हिस्सा यूरोपीय (यूके, जर्मनी, फ्रांस) और उत्तरी अमेरिकी देशों (यूएसए, कनाडा) के नागरिक हैं। सर्वश्रेष्ठ विदेशी मुद्रा दलाल, उर्फ प्लेटफार्म, सेवा (वेब / मोबाइल) का चयन करते हुए, समय और शोध की आवश्यकता होती है, इसलिए क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है हम 10 लोकप्रिय सेवाओं को उजागर करके चीजों को प्रारंभिक चरण के रूप में मारना चाहते हैं।\nयुक्ति: अपने ग्राहकों को वापस जीतने की कोशिश करें, भावनात्मक रूप से चार्ज किए गए ईमेल को मजबूत विषय लाइनों के साथ भेजें। ऑनलाइन ट्यूशन.\nयह निर्धारित करने के लिए कि कोशिकाओं पर कितने विशिष्ट प्रतिजन प्रस्तुत किए गए हैं, विभिन्न सांद्रता वाले भारी आइसोटोप लेबल pMHCs को विभिन्न सांद्रता में सेल सामग्री के नमूनों में जोड़ा जा सकता है। परिणामी मानक वक्र, या ग्राफ, का उपयोग पेप्टाइड एंटीजन की संख्या को एक्सट्रपलेशन करने के लिए किया जा सकता है। चार इंच की सैंडी आस्तीन, ओसीसिंगिंग स्पिंडल सैंडर के विभिन्न रेतीली ड्रम पर फिट होने के लिए आमतौर पर ठीक लकड़ी के आपूर्तिकर्ताओं और गृह केंद्रों पर उपलब्ध हैं। इन आस्तीन को 60 ग्राट (मोटे sanding) से 220-धैर्य (बहुत ठीक) तक लेकर रेत के टुकड़ों के साथ खरीदा जा सकता है। चूंकि सैंडविंग आस्तीन अपेक्षाकृत सस्ती है, इसलिए ये लकड़ी के कामकाज परियोजनाओं पर इस्तेमाल के लिए उपलब्ध प्रत्येक उपलब्ध रेत के ड्रम के लिए विभिन्न प्रकार के कणों को रखने का एक अच्छा विचार है। इस साल करीब साढ़े आठ लाख छात्र-छात्राओं ने कर्नाटक बोर्ड (Karnataka Board) की दसवीं की परीक्षा दी है. दसवीं क्लास की परीक्षाएं 27 मार्च से9अप्रैल तक आयोजित की जानी थी. मगर कोरोना वायरस की वजह से लागू किए लॉकडाउन के चलते ऐसा संभव नहीं हो सका और परीक्षाएं स्थगित कर दी गईं. बाद में 25 जून से4जुलाई तक परीक्षाएं ली गईं. रिजल्ट जारी होने के बाद स्टूडेंट्स कर्नाटक बोर्ड की आधिकारिक वेबसाइट kseeb.kar.nic.in और karresults.nic.in पर अपना परिणाम देख सकते हैं।\nकई ट्रेडर नहीं हैं। उनका प्राथमिक क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है हथियार मजबूत विपणन कौशल है।\nकमोडिटी उत्पादकों की प्रतिस्पर्धात्मकता का स्तर काफी हद तक निर्धारित होता है कि वे किस प्रकार के सामान व्यापार करते हैं, कहां और कैसे उपभोग किए जाते हैं। Binex के लिए समीक्षा और रेटिंग की पुष्टि की जाती हैफर्म के काम की वैधता, जिसमें एक दस्तावेजी औचित्य है - फर्म को पूर्ण कार्यान्वयन के लिए आवश्यक सभी लाइसेंस प्राप्त हुए, कानून के तहत दिए गए चेक पारित किए गए दलाल यूरोपीय देशों में अपनी सेवाएं प्रदान करता है, जहां उसने कानून पालन परीक्षण को सफलतापूर्वक पारित किया। Binex विकल्पों पर प्रतिक्रिया ज्यादातर सकारात्मक है, जिसमें कंपनी के काम का सकारात्मक आकलन और रूस में पैसे के साथ संचालन की निगरानी के लिए जिम्मेदार राज्य क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है प्राधिकरण शामिल है। यह मानना \_u200b\_u200bआसान है कि यदि आप अपनी नकद प्राप्तियों की अवहेलना करते हैं, तो उन्हें छोड़ना आसान नहीं होगा।\nविपक्ष इस मामले में मनपा प्रशासन पर मनपा को आर्थिक नुकसान की बात कह रहा। दिल्ली अभिभावक संघ ने भी दिल्ली के मुख्यमंत्री अरविंद केजरीवाल को पत्र लिखकर फीस पर अभी स्थगन लगाने की मांग की है। जैसा कि व्याचेस्लाव गेरासिमोव बताते हैं, "हाल के वर्षों में सबसे न्यूनतम गणना क्या द्विआधारी विकल्प वित्तीय बाजार पर व्यापार शुरू करने का एक अच्छा तरीका है के अनुसार, कोचीन के समूह ने बजट से 15 बिलियन रूबल चुराए हैं।"।\nऐसे निवेशों का पिछला प्रदर्शन भविष्य के परिणामों की गारंटी नहीं देता। आपको यह बात अवश्य ध्यान में रखनी चाहिए कि हमारे साथ निवेश करने से सभी कमीशन और कर देनदारियां आपकी व्यक्तिगत जिम्मेदारी होगी। इसे एक सुरक्षित स्थान पर रखें, जहां आप सभी डिवाइस खो देते हैं और फ़ाइलों का नाम बदलने के बावजूद पहुंच प्राप्त करेंगे ताकि यह स्पष्ट न हो कि इसमें क्या शामिल है।प्रमाणीकरण के सक्रियण के बाद, यह डेटा साइट से खो जाएगा।\nआप Binomo डेमो खाते का उपयोग क्यों करना चाहिए जनवरी 25, 2018\nब्लॉकचेन क्या है जून 28, 2020\nक्रिप्टो करेंसी से क्या-क्या नुकसान है मई 23, 2018\n60 सेकेंड प्रो-इनवेस्टमेंट पर बाइनरी विकल्पों के लिए रणनीति मई 30, 2018\nघोस्ट्स हंटिंग ट्रेडर्स नवम्बर 20, 2018


फिर बढ़ेगी रसोई गैस की कीमत ? सब्‍सिडी को लेकर जान लें यह खास बात – Web World News\nयदि आपको याद हो तो अक्टूबर महीने की6तारीख को महंगाई की मार जनता पर पड़ी थी. नॉन-सब्सिडी वाले एलपीजी सिलेंडरों की कीमतों में एक बार फिर बढ़ोतरी की गई थी. गैस सिलेंडर की कीमत क्या फिर बढ़ जाएगी ? यह एक ऐसा सवाल है जो हर किसी के मन में चल रहा है. दरअसल रोज बढ़ती पेट्रोल और डीजल की कीमत से लोगों को अब रसोई गैस की चिंता सताने लगी है. आपको बता दें कि हर महीने की एक तारीख को इसकी समीक्षा की जाती है. इसके बाद रसोई गैस की कीमत को लेकर पेट्रोलियम कंपनी फैसला लेती है. देश में आवश्यक ईंधनों में शामिल पेट्रोल-डीजल का दाम रविवार को एक बार फिर बढ़ गया है. राष्ट्रीय राजधानी दिल्ली में पेट्रोल-डीजल की कीमतों में 35-35 पैसे लीटर की बढ़ोतरी की गई है. इस बीच आइए आपको बताते हैं सब्‍स‍िडी को लेकर एक खास बात. जी हां खाते में अब नाम मात्र की सब्‍स‍िडी ग्राहकों के खाते में आ रही है. यदि ये राशि भी आपको प्राप्त नहीं हो रही है तो आगे कि खबर जरूर पढ़ें. हम आपको बताते हैं कि कैसे आपके खाते में पैसे आएंगे…\nऐसे आयेगा सब्‍स‍िडी का पैसा– -सबसे पहले आप अपने फोन या कंप्यूटर पर इंटरनेट ओपन करने का काम करें.\n6 तारीख को बढ़ी थी कीमत– यदि आपको याद हो तो अक्टूबर महीने की6तारीख को महंगाई की मार जनता पर पड़ी थी. नॉन-सब्सिडी वाले एलपीजी सिलेंडरों की कीमतों में एक बार फिर बढ़ोतरी की गई थी. नॉन सब्सिडी वाले 14.2 किलो के सिलेंडर पर 15 रुपये बढ़ाया गया था. दिल्ली में इसकी कीमत 899 रुपये हो चुकी है. इसी महीने की पहली तारीख को कमर्शियल सिलेंडर में बढ़ोतरी की गई थी.\nइसलिए रुकती है सब्सिडी– यदि आपके खाते में LPG पर मिलने वाली सब्सिडी नहीं आ रही है तो इसकी वजह आधार लिंक (LPG Aadhaar Linking) न होने हो सकता है. राज्यों में LPG की सब्सिडी अलग-अलग तय की गई है. जिन लोगों की सालाना इनकम 10 लाख रुपये या इससे ज्यादा है, उन्हें सब्सिडी नहीं भेजी जाती है. गौर हो कि10 लाख रुपये की यह सालाना इनकम पति और पत्नी दोनों की कमाई को मिलाकर जोडा जाता है.\nBusiness • Chhattisgarh • COVID-19\nChief Minister Bhupesh Baghel writesaletter to Union Finance Minister Sitharaman


सीएम भूपेश बघेल ने कहा उत्तरप्रदेश में चल रही है परिवर्तन की लहर | CM Bhupesh Baghel said wave of change is going on in Uttar Pradesh - Bhaskar Hindi\nCM Bhupesh Baghel said wave of change is going on in Uttar Pradesh\nमहंगाई और बेरोजगारी से त्रस्त जनता\nडिजिटल डेस्क, नई दिल्ली। उत्तरप्रदेश चुनाव के प्रचार पर झांसी पहुंचे छत्तीसगढ़ के मुख्यमंत्री भूपेश बघेल ने कहा कि उत्तरप्रदेश में परिवर्तन की लहर चल रही है। जनता महंगाई और बेरोजगारी से त्रस्त है। जो भी विकास के कार्य हुये कांग्रेस शासन काल में हुये हैं। जनता ने इस बार परिवर्तन के लिए ठान लिया है।\nझांसी में डोर टू डोर कैंपेन करने पहुंचे सीएम भूपेश बघेल ने भाजपा पर जमकर निशाना साधा है। उन्होंने कहा कि देश में बढ़ती महंगाई और बेरोजगारी को लेकर भाजपा पर सवाल खड़े किए। इस दौरान उन्होने कहा जो भी विकास कार्य हुये हैं, कांग्रेस के काल में ही हुए हैं, जो अब अवरुद्ध हो गए हैं। वहीं, उन्होने कहा कि उत्तरप्रदेश चुनाव कांग्रेस पार्टी निश्चित रूप से बहुत अच्छा प्रदर्शन करेगी। बघेल ने कहा कि चुनाव में कांग्रेस का मुख्य मुद्दा है किसानों को दाम मिले, बेरोजगारों को काम मिले और महिलाओं को सम्मान मिले।\nइससे पूर्व झांसी प्रवास के दौरान मुख्यमंत्री ने व्यापारी संघ से भी संवाद किया, जिसमें उन्होने कहा कि हमारे पास विजन है इसीलिए छत्तीसगढ़ में प्रति व्यक्ति आय बढ़ी है। हमने लोगों की जेब में पैसे डाले हैं, जिससे प्रदेश में मंदी का असर नहीं हुआ। हमने कोरोना काल में भी उद्योग बंद नहीं होने दिये। उन्होने कहा कि यूपी में कांग्रेस की सरकार बनने पर व्यापारियों का हित हर हाल में रखा जाएगा। प्रवास के पहले दिन उन्होने झांसी के किले में रानी लक्ष्मी बाई को श्रद्धांजलि भी दी।\nगौरतलब है कि उत्तर प्रदेश की 403 विधानसभा सीटों के लिए7चरणों में चुनाव होंगे। उत्तर प्रदेश विधानसभा चुनाव के लिए पहले चरण का मतदान 10 फरवरी को हुए। वहीं दूसरे चरण के मतदान सोमवार को हुए। इसके बाद 20 फरवरी, 23 फरवरी, 27 फरवरी,3मार्च और7मार्च को कराया जाएगा। जबकि प्रदेश में मतगणना 10 मार्च को कराई जाएगी।\nनई दिल्ली: उपराष्ट्रपति एम. वेंकैया नायडू ने कहा डिजिटल लर्निग से डिजिटल डिवाइड नहीं होना चाहिए\nविधानसभा चुनाव: दोपहर3बजे तक यूपी में 51.93, उत्तराखंड में 49.24 और गोवा में 60.18 फीसदी मतदान\nयूपी विधानसभा चुनाव- 2022: हिजाब से बिगड़ेगा अखिलेश यादव का खेल, पीएम मोदी ने पर्दानशीनों के बहाने साधे नए चुनावी समीकरण!\nअनुराग ठाकुर : कांग्रेस और टीआरएस को जवाब देना होगा कि वे भारतीय सेना के साथ हैं या पाकिस्तान के साथ?\nमुख्यमंत्री भूपेश बघेल: उत्तर प्रदेश में बदलाव की लहर दिख रही है


ख़ुदा के वास्‍ते !: 2016\nबेटियां - दो कवितायें\n1. मेरी बेटियां\nमेरी बेटियां मेरा जुनून हैं,\nये मेरे मन में नाचते हर्फ हैं\nजो मुझे ताकत बख्शते हैं\nजो फरिश्ते हैं दोनों\nवो मेरी बेटियां हैं\nदेखो उनके नन्हें पैरों की आवाज\nआज भी गूंजती हैं\nमेरी इन दीवारों से\nमैं अपनी मां को कभी भूलती नहीं,\nक्योंकि वो मेरी बेटियों में आकर\nजोर से डपट देती हैं मुझे...\n...जब मैं होती हूं हताश और\nमेरी बेटियां टांक देती हैं\nन जाने कितने तारे\nमेरे माथे पर अपनी नन्हीं उंगलियों से\nऔर गढ़ देती हैं कुछ शब्द\nजुगनुओं की तरह मेरी पलकों के पीछे\nऔर चमकने लगते हैं सारे शब्द\nमोती बनकर उनकी आंखों में ।\nPosted by Alaknanda Singh at 04:46\nLabels: जुगनुओं, बेटियां, मां\nप्रेमचंद की पुण्यति‍थ‍ि पर उनकी कहानी: पूस की रात\nआज मशहूर कथाकार प्रेमचंद की पुण्यति‍थ‍ि है। इस अवसर पर आप भी पढि़ए उनकी प्रसिद्ध कहानी पूस की रात।\nकथा सम्राट प्रेमचंद ने हिन्‍दी के खजाने में कई अनमोल रत्‍न जोड़े हैं. महज आठ साल की उम्र में प्रेमचंद की मां का स्वर्गवास होने और पिता द्वारा दूसरी शादी करने के चलते उनके बाल मन को वह स्‍नेह कभी न मिल सका जिसकी उसे चाह होती है. प्रेमचंद ने गरीबी को बेहद करीब से देखा. कहा जाता है कि उनके पास कई बार पहनने के लिए कपड़े तक नहीं होते थे… लेकिन प्रेमचंद ने अपने लेखन को ही अपना साथी बनाया और उसे ही ओढ़ा और पहना…\nप्रेमचंद का लेखन और उनकी रचानाएं जितनी प्रासंगिक उस समय में थीं, जब वह रची गईं, उतनी ही आज भी हैं. प्रेमचंद के उपन्यास और कहानियों में किसानों, मजदूरों और सामाजिक भेदभाव का मार्मिक चित्रण हैं. 8 अक्तूबर 1936 को प्रेमचंद ने सदा के लिए आंखें मूंद ली थीं. पेश है उनकी कालजयी रचनाओं में से एक ‘पूस की रात’ –\nहल्कू ने आकर स्त्री से कहा- सहना आया है, लाओ, जो रुपये रखे हैं, उसे दे दूं, किसी तरह गला तो छूटे.\nमुन्नी झाड़ू लगा रही थी. पीछे फिरकर बोली- तीन ही तो रुपये हैं, दे दोगे तो कम्मल कहां से आवेगा? माघ-पूस की रात हार में कैसे कटेगी? उससे कह दो, फसल पर दे देंगे. अभी नहीं.\nहल्कू एक क्षण अनिश्चित दशा में खड़ा रहा. पूस सिर पर आ गया, कम्मल के बिना हार में रात को वह किसी तरह नहीं जा सकता. मगर सहना मानेगा नहीं, घुड़कियां जमावेगा, गालियां देगा. बला से जाड़ों में मरेंगे, बला तो सिर से टल जाएगी. यह सोचता हुआ वह अपना भारी- भरकम डील लिए हुए (जो उसके नाम को झूठ सिद्ध करता था) स्त्री के समीप आ गया और खुशामद करके बोला- ला दे दे, गला तो छूटे. कम्मल के लिए कोई दूसरा उपाय सोचूंगा.\nमुन्नी उसके पास से दूर हट गयी और आंखें तरेरती हुई बोली- कर चुके दूसरा उपाय! जरा सुनूं तो कौन-सा उपाय करोगे? कोई खैरात दे देगा कम्मल? न जाने कितनी बाकी है, जों किसी तरह चुकने ही नहीं आती. मैं कहती हूं, तुम क्यों नहीं खेती छोड़ देते? मर-मर काम करो, उपज हो तो बाकी दे दो, चलो छुट्टी हुई. बाकी चुकाने के लिए ही तो हमारा जनम हुआ है. पेट के लिए मजूरी करो. ऐसी खेती से बाज आये. मैं रुपये न दूंगी, न दूंगी.\nहल्कू उदास होकर बोला- तो क्या गाली खाऊं?\nमगर यह कहने के साथ ही उसकी तनी हुई भौहें ढीली पड़ गयीं. हल्कू के उस वाक्य में जो कठोर सत्य था, वह मानो एक भीषण जंतु की भांति उसे घूर रहा था.\nउसने जाकर आले पर से रुपये निकाले और लाकर हल्कू के हाथ पर रख दिये. फिर बोली- तुम छोड़ दो अबकी से खेती. मजूरी में सुख से एक रोटी तो खाने को मिलेगी. किसी की धौंस तो न रहेगी. अच्छी खेती है! मजूरी करके लाओ, वह भी उसी में झोंक दो, उस पर धौंस.\nहल्कू ने रुपये लिये और इस तरह बाहर चला मानो अपना हृदय निकालकर देने जा रहा हो. उसने मजूरी से एक-एक पैसा काट-कपटकर तीन रुपये कम्मल के लिए जमा किये थे. वह आज निकले जा रहे थे. एक-एक पग के साथ उसका मस्तक अपनी दीनता के भार से दबा जा रहा था.\nपूस की अंधेरी रात! आकाश पर तारे भी ठिठुरते हुए मालूम होते थे. हल्कू अपने खेत के किनारे ऊख के पतों की एक छतरी के नीचे बांस के खटोले पर अपनी पुरानी गाढ़े की चादर ओढ़े पड़ा कांप रहा था. खाट के नीचे उसका संगी कुत्ता जबरा पेट मे मुंह डाले सर्दी से कूं-कूं कर रहा था. दो में से एक को भी नींद न आती थी.\nहल्कू ने घुटनियों कों गरदन में चिपकाते हुए कहा- क्यों जबरा, जाड़ा लगता है? कहता तो था, घर में पुआल पर लेट रह, तो यहां क्या लेने आये थे? अब खाओ ठंड, मैं क्या करूं? जानते थे, मै यहां हलुवा-पूरी खाने आ रहा हूं, दौड़े-दौड़े आगे-आगे चले आये. अब रोओ नानी के नाम को.\nजबरा ने पड़े-पड़े दुम हिलायी और अपनी कूं-कूं को दीर्घ बनाता हुआ एक बार जम्हाई लेकर चुप हो गया. उसकी श्वान-बुध्दि ने शायद ताड़ लिया, स्वामी को मेरी कूं-कूं से नींद नहीं आ रही है.\nहल्कू ने हाथ निकालकर जबरा की ठंडी पीठ सहलाते हुए कहा- कल से मत आना मेरे साथ, नहीं तो ठंडे हो जाओगे. यह रांड पछुआ न जाने कहां से बरफ लिए आ रही है. उठूं, फिर एक चिलम भरूं. किसी तरह रात तो कटे! आठ चिलम तो पी चुका. यह खेती का मजा है! और एक-एक भगवान ऐसे पड़े हैं, जिनके पास जाड़ा जाय तो गरमी से घबड़ाकर भागे. मोटे-मोटे गद्दे, लिहाफ- कम्मल. मजाल है, जाड़े का गुजर हो जाय. तकदीर की खूबी! मजूरी हम करें, मजा दूसरे लूटें!\nहल्कू उठा, गड्ढ़े में से जरा-सी आग निकालकर चिलम भरी. जबरा भी उठ बैठा.\nहल्कू ने चिलम पीते हुए कहा- पियेगा चिलम, जाड़ा तो क्या जाता है, जरा मन बदल जाता है.\nजबरा ने उसके मुंह की ओर प्रेम से छलकती हुई आंखों से देखा.\nहल्कू- आज और जाड़ा खा ले. कल से मैं यहां पुआल बिछा दूंगा. उसी में घुसकर बैठना, तब जाड़ा न लगेगा.\nजबरा ने अपने पंजे उसकी घुटनियों पर रख दिये और उसके मुंह के पास अपना मुंह ले गया. हल्कू को उसकी गर्म सांस लगी.\nचिलम पीकर हल्कू फिर लेटा और निश्चय करके लेटा कि चाहे कुछ हो अबकी सो जाऊंगा, पर एक ही क्षण में उसके हृदय में कम्पन होने लगा. कभी इस करवट लेटता, कभी उस करवट, पर जाड़ा किसी पिशाच की भांति उसकी छाती को दबाये हुए था.\nजब किसी तरह न रहा गया तो उसने जबरा को धीरे से उठाया और उसक सिर को थपथपाकर उसे अपनी गोद में सुला लिया. कुत्ते की देह से जाने कैसी दुर्गंध आ रही थी, पर वह उसे अपनी गोद मे चिपटाये हुए ऐसे सुख का अनुभव कर रहा था, जो इधर महीनों से उसे न मिला था. जबरा शायद यह समझ रहा था कि स्वर्ग यहीं है, और हल्कू की पवित्र आत्मा में तो उस कुत्ते के प्रति घृणा की गंध तक न थी. अपने किसी अभिन्न मित्र या भाई को भी वह इतनी ही तत्परता से गले लगाता. वह अपनी दीनता से आहत न था, जिसने आज उसे इस दशा को पहुंचा दिया. नहीं, इस अनोखी मैत्री ने जैसे उसकी आत्मा के सब द्वा र खोल दिये थे और उनका एक-एक अणु प्रकाश से चमक रहा था.\nसहसा जबरा ने किसी जानवर की आहट पायी. इस विशेष आत्मीयता ने उसमे एक नयी स्फूर्ति पैदा कर दी थी, जो हवा के ठंडें झोकों को तुच्छ समझती थी. वह झपटकर उठा और छपरी से बाहर आकर भूंकने लगा. हल्कू ने उसे कई बार चुमकारकर बुलाया, पर वह उसके पास न आया. हार में चारों तरफ दौड़-दौड़कर भूंकता रहा. एक क्षण के लिए आ भी जाता, तो तुरंत ही फिर दौड़ता. कर्तव्य उसके हृदय में अरमान की भांति ही उछल रहा था.\nएक घंटा और गुजर गया. रात ने शीत को हवा से धधकाना शुरु किया. हल्कू उठ बैठा और दोनों घुटनों को छाती से मिलाकर सिर को उसमें छिपा लिया, फिर भी ठंड कम न हुई | ऐसा जान पड़ता था, सारा रक्त जम गया है, धमनियों मे रक्त की जगह हिम बह रहा है. उसने झुककर आकाश की ओर देखा, अभी कितनी रात बाकी है! सप्तर्षि अभी आकाश में आधे भी नहीं चढ़े. ऊपर आ जायंगे तब कहीं सबेरा होगा. अभी पहर से ऊपर रात है.\nहल्कू के खेत से कोई एक गोली के टप्पे पर आमों का एक बाग था. पतझड़ शुरु हो गयी थी. बाग में पत्तियों को ढेर लगा हुआ था. हल्कू ने सोचा, चलकर पत्तियां बटोरूं और उन्हें जलाकर खूब तापूं. रात को कोई मुझे पत्तियां बटोरते देख तो समझे कोई भूत है. कौन जाने, कोई जानवर ही छिपा बैठा हो, मगर अब तो बैठे नहीं रहा जाता.\nउसने पास के अरहर के खेत में जाकर कई पौधे उखाड़ लिए और उनका एक झाड़ू बनाकर हाथ में सुलगता हुआ उपला लिये बगीचे की तरफ चला. जबरा ने उसे आते देखा तो पास आया और दुम हिलाने लगा.\nहल्कू ने कहा- अब तो नहीं रहा जाता जबरू. चलो बगीचे में पत्तियां बटोरकर तापें. टांठे हो जायेंगे, तो फिर आकर सोयेंगें. अभी तो बहुत रात है.\nजबरा ने कूं-कूं करके सहमति प्रकट की और आगे-आगे बगीचे की ओर चला.\nबगीचे में खूब अंधेरा छाया हुआ था और अंधकार में निर्दय पवन पत्तियों को कुचलता हुआ चला जाता था. वृक्षों से ओस की बूंदे टप-टप नीचे टपक रही थीं.\nएकाएक एक झोंका मेहंदी के फूलों की खूशबू लिए हुए आया.\nजबरा को कहीं जमीन पर एक हडडी पड़ी मिल गयी थी. उसे चिंचोड़ रहा था.\nहल्कू ने आग जमीन पर रख दी और पत्तियां बटोरने लगा. जरा देर में पत्तियों का ढेर लग गया. हाथ ठिठुरे जाते थे. नंगे पांव गले जाते थे. और वह पत्तियों का पहाड़ खड़ा कर रहा था. इसी अलाव में वह ठंड को जलाकर भस्म कर देगा.\nथोड़ी देर में अलाव जल उठा. उसकी लौ ऊपर वाले वृक्ष की पत्तियों को छू-छूकर भागने लगी. उस अस्थिर प्रकाश में बगीचे के विशाल वृक्ष ऐसे मालूम होते थे, मानो उस अथाह अंधकार को अपने सिरों पर संभाले हुए हों अंधकार के उस अनंत सागर मे यह प्रकाश एक नौका के समान हिलता, मचलता हुआ जान पड़ता था.\nहल्कू अलाव के सामने बैठा आग ताप रहा था. एक क्षण में उसने दोहर उताकर बगल में दबा ली, दोनों पांव फैला दिए, मानों ठंड को ललकार रहा हो, तेरे जी में जो आये सो कर. ठंड की असीम शक्ति पर विजय पाकर वह विजय-गर्व को हृदय में छिपा न सकता था.\nजब्बर ने कूं-कूं करके मानो कहा- अब क्या ठंड लगती ही रहेगी?\n‘पहले से यह उपाय न सूझा, नहीं इतनी ठंड क्यों खाते.’\nजब्बर ने पूंछ हिलायी.\n‘अच्छा आओ, इस अलाव को कूदकर पार करें. देखें, कौन निकल जाता है. अगर जल गए बच्चा,\nतो मैं दवा न करूंगा.’\nजब्बर ने उस अग्निराशि की ओर कातर नेत्रों से देखा!\nमुन्नी से कल न कह देना, नहीं तो लड़ाई करेगी.\nयह कहता हुआ वह उछला और उस अलाव के ऊपर से साफ निकल गया. पैरों में जरा लपट लगी, पर वह कोई बात न थी. जबरा आग के गिर्द घूमकर उसके पास आ खड़ा हुआ.\nहल्कू ने कहा- चलो-चलो इसकी सही नहीं! ऊपर से कूदकर आओ. वह फिर कूदा और अलाव के इस पार आ गया.\nपत्तियां जल चुकी थीं. बगीचे में फिर अंधेरा छा गया था. राख के नीचे कुछ-कुछ आग बाकी थी, जो हवा का झोंका आ जाने पर जरा जाग उठती थी, पर एक क्षण में फिर आंखें बंद कर लेती थी!\nहल्कू ने फिर चादर ओढ़ ली और गर्म राख के पास बैठा हुआ एक गीत गुनगुनाने लगा. उसके बदन में गर्मी आ गयी थी, पर ज्यों-ज्यों शीत बढ़ती जाती थी, उसे आलस्य दबाये लेता था.\nजबरा जोर से भूंककर खेत की ओर भागा. हल्कू को ऐसा मालूम हुआ कि जानवरों का एक झुंड खेत में आया है. शायद नीलगायों का झुंड था. उनके कूदने-दौड़ने की आवाजें साफ कान में आ रही थी. फिर ऐसा मालूम हुआ कि खेत में चर रहीं हैं. उनके चबाने की आवाज चर-चर सुनाई देने लगी.\nउसने दिल में कहा- नहीं, जबरा के होते कोई जानवर खेत में नहीं आ सकता. नोच ही डाले. मुझे भ्रम हो रहा है. कहां! अब तो कुछ नहीं सुनाई देता. मुझे भी कैसा धोखा हुआ!\nउसने जोर से आवाज लगायी- जबरा, जबरा.\nजबरा भूंकता रहा. उसके पास न आया.\nफिर खेत के चरे जाने की आहट मिली. अब वह अपने को धोखा न दे सका. उसे अपनी जगह से हिलना जहर लग रहा था. कैसा दंदाया हुआ था. इस जाड़े-पाले में खेत में जाना, जानवरों के पीछे दौड़ना असह्य जान पड़ा. वह अपनी जगह से न हिला.\nउसने जोर से आवाज लगायी- लिहो-लिहो!लिहो!!\nजबरा फिर भूंक उठा. जानवर खेत चर रहे थे. फसल तैयार है. कैसी अच्छी खेती थी, पर ये दुष्ट जानवर उसका सर्वनाश किये डालते हैं.\nहल्कू पक्का इरादा करके उठा और दो-तीन कदम चला, पर एकाएक हवा का ऐसा ठंडा, चुभने वाला, बिच्छू के डंक का-सा झोंका लगा कि वह फिर बुझते हुए अलाव के पास आ बैठा और राख को कुरेदकर अपनी ठंडी देह को गर्माने लगा.\nजबरा अपना गला फाड़ डालता था, नीलगायें खेत का सफाया किए डालती थीं और हल्कू गर्म राख के पास शांत बैठा हुआ था. अकर्मण्यता ने रस्सियों की भांति उसे चारों तरफ से जकड़ रखा था.\nउसी राख के पास गर्म जमीन पर वह चादर ओढ़ कर सो गया.\nसबेरे जब उसकी नींद खुली, तब चारों तरफ धूप फैल गयी थी और मुन्नी कह रही थी- क्या आज सोते ही रहोगे? तुम यहां आकर रम गए और उधर सारा खेत चौपट हो गया.\nमुन्नी बोली- हां, सारे खेत का सत्यानाश हो गया. भला, ऐसा भी कोई सोता है. तुम्हारे यहां मड़ैया डालने से क्या हुआ?\nहल्कू ने बहाना किया- मैं मरते-मरते बचा, तुझे अपने खेत की पड़ी है. पेट में ऐसा दरद हुआ कि मै ही जानता हूं!\nदोनों फिर खेत के डांड़ पर आये. देखा, सारा खेत रौंदा पड़ा हुआ है और जबरा मड़ैया के नीचे चित लेटा है, मानो प्राण ही न हों.\nदोनों खेत की दशा देख रहे थे. मुन्नी के मुख पर उदासी छायी थी, पर हल्कू प्रसन्न था.\nमुन्नी ने चिंतित होकर कहा- अब मजूरी करके मालगुजारी भरनी पड़ेगी.\nहल्कू ने प्रसन्न मुख से कहा- रात को ठंड में यहां सोना तो न पड़ेगा.\nPosted by Sumitra Singh Chaturvedi at 06:17\nLabels: कथाकार प्रेमचंद, पूस की रात, प्रेमचंद की पुण्यति‍थ‍ि


शर्मनाक#AMU में छात्राओं के पानी पीने से लेकर वॉशरूम के प्रयोग पर लगाई रोक – Aligarh Media Group\nअलीगढ मीडिया न्यूज़, अलीगढ़: अलीगढ़ मुस्लिम यूनिवर्सिटी से बड़ी खबर आयी है. कैम्पस में छात्राओं को वॉशरूम के प्रयोग, और पानी पीने पर रोक लगा दी है. छात्राओं का आरोप है कि उन्हें नमाज पढ़ने जाने से भी रोका जा रहा है. यह आरोप लगाए है पीएचडी में एडमिशन के लिए रजिस्ट्रार ऑफिस पर दे रहे हैं धरना दे रहे छात्र-छात्राओ ने. छात्र-छात्राओं ने वॉशरूम प्रयोग और पीने का पानी पीने से रोकने पर महिला आयोग व मानवाधिकार आयोग को पत्र लिखकर शिकायत की है।\nजहां देश के प्रधानमंत्री स्वच्छ भारत मिशन के तहत शौंचालयों का निर्माण करा रहे हैं। खासकर के महिलाओं को कहीं भी कोई दिक्कत का सामना न करना पड़े उनके लिए पिंक लेडी टॉयलेट भी बनाये गए हैं, लेकिन एएमयू में छात्राओं को वॉशरूम जाने से रोक दिया गया दरअसल एएमयू के रजिस्ट्रार गेट पर धरना दे रहे करीब दो दर्जन छात्र-छात्राओं ने एएमयू इंतजामियां पर गंभीर आरोप लगाया है कि वह गत दिनों से पीएचडी में एडमिशन के नाम पर चल रही धांधली को लेकर धरना दे रहे हैं, क्योंकि उनके ऐडमिशन पीएचडी में किए नहीं जा रहे हैं, शांतिपूर्ण ढंग से चल रहे धरने के दौरान हर किसी के मौलिक अधिकार होते हैं कि उन्हें वॉशरूम, पीने का पानी और धार्मिक गतिविधि नमाज या पूजन करने से कहीं भी कोई रोक टोक नहीं जाती है, धरना दे रही छात्राओं और छात्रों का कहना है कि वह जब रजिस्ट्रार ऑफिस की बिल्डिंग में बने सार्वजनिक वॉशरूम का प्रयोग करने जा रही थी तो उनको एएमयू सुरक्षाकर्मियों द्वारा रोक लिया गया, इतना ही नहीं पानी की लगी टंकी तक पानी पीने जाने से रोक दिया गया, वहीं छात्रों को बिल्डिंग में मौजूद मस्जिद में नमाज पढ़ने से रोका गया है, इस पर जब सुरक्षाकर्मियों से पूछा गया तो उन्होंने रजिस्ट्रार का आदेश बताते हुए रोकने की बात कही है, और रजिस्ट्रार ऑफिस का हर वक्त खुला रहने वाला गेट भी बंद कर लिया गया है। यह सब होने के बाद धरने पर मौजूद छात्र-छात्राओं में भारी आक्रोश पनप गया है, जिसको लेकर उन्होंने महिला आयोग व मानवाधिकार आयोग को पत्र लिखकर इस पूरे मामले से अवगत करा दिया है। वहीं मामले पर विश्व विद्यालय के जनसंपर्क अधिकारी से बात करने की कोशिश की लेकिन उनसे संपर्क नहीं हो सका.